Odluka Komisije od 10/05/2021 u kojoj se određuje koncentracija kompatibilna sa zajedničkim tržištem (Predmet br. COMP/M.10220 - TPG CAPITAL / AT&T / AT&T US VIDEO BUSINESS) în temeiul Regulamentului (EZ) nr. 139/2004 al Consiliului (Vjerodostojan je samo tekst na engleskom jeziku)


title: Odluka Vijeća od 6. svibnja 2021. o imenovanju dvanaest članova Upravnog odbora Europske agencije za kemikalije 2021/C 185/02

text:
                  12.5.2021

                  HR

                  Službeni list Europske unije

                  C 185/4

         ODLUKA VIJEĆA
         od 6. svibnja 2021.
         o imenovanju dvanaest članova Upravnog odbora Europske agencije za kemikalije
         (2021/C 185/02)
         VIJEĆE EUROPSKE UNIJE,
         uzimajući u obzir Ugovor o funkcioniranju Europske unije,
         uzimajući u obzir Uredbu (EZ) br. 1907/2006 Europskog parlamenta i Vijeća od 18. prosinca 2006. o registraciji, evaluaciji, autorizaciji i ograničavanju kemikalija (REACH) i osnivanju Europske agencije za kemikalije te o izmjeni Direktive 1999/45/EZ i stavljanju izvan snage Uredbe Vijeća (EEZ) br. 793/93 i Uredbe Komisije (EZ) br. 1488/94 kao i Direktive Vijeća 76/769/EEZ i direktiva Komisije 91/155/EEZ, 93/67/EEZ, 93/105/EZ i 2000/21/EZ (1), a posebno njezin članak 79.,
         budući da:

                     (1)

                     Člankom 79. Uredbe (EZ) br. 1907/2006 predviđeno je da Vijeće imenuje po jednog predstavnika iz svake države članice kao članove Upravnog odbora Europske agencije za kemikalije („Upravni odbor”).

                     (2)

                     Članovi Upravnog odbora imenuju se na temelju njihovog relevantnog iskustva i znanja u području kemijske sigurnosti ili regulative o kemikalijama te vodeći usto računa o tome da članovi odbora posjeduju relevantno znanje u području općih, financijskih i pravnih pitanja.

                     (3)

                     Mandat traje četiri godine te ga je moguće jednom obnoviti.

                     (4)

                     Vijeće je Odlukom od 7. lipnja 2007. (2) imenovalo 27 članova Upravnog odbora.

                     (5)

                     Sadašnji članovi Upravnog odbora koje su za imenovanje predložili Češka, Irska, Španjolska, Francuska, Italija, Luksemburg, Mađarska, Nizozemska, Austrija, Slovenija, Finska i Švedska imenovani su za razdoblje koje završava 31. svibnja 2021.

                     (6)

                     Vijeće je zaprimilo prijedloge za imenovanje od svih dotičnih država članica,

               DONIJELO JE OVU ODLUKU:

            Članak 1.
            Sljedeće osobe imenuju se članovima Upravnog odbora na drugi mandat od 1. lipnja 2021. do 31. svibnja 2025. (ime, državljanstvo, datum rođenja):

                        —

                        gđa Tatjana KOLESNIKOVA, češko, 24. studenoga 1969.,

                        —

                        g. Óscar Valentín GONZÁLEZ SÁNCHEZ, španjolsko, 8. ožujka 1972.,

                        —

                        g. Paul KRAJNIK, austrijsko, 20. siječnja 1964.,

                        —

                        g. Alojz GRABNER, slovensko, 23. srpnja 1965.,

                        —

                        gđa Hanna Maria KORHONEN, finsko, 8. kolovoza 1964.

            Članak 2.
            Sljedeće osobe imenuju se članovima Upravnog odbora na prvi mandat od 1. lipnja 2021. do 31. svibnja 2025. (ime, državljanstvo, datum rođenja):

                        —

                        g. Stephen Patrick CURRAN, irsko, 24. srpnja 1962.,

                        —

                        gđa Karine BOQUET, francusko, 21. srpnja 1973.,

                        —

                        dr. Pasqualino ROSSI, talijansko, 16. svibnja 1962.,

                        —

                        g. Jérôme FAÉ, luksemburško, 25. studenoga 1989.,

                        —

                        dr. Szilvia DEIM, mađarsko, 21. studenoga 1971.,

                        —

                        g. Kees HOPPENER, nizozemsko, 15. srpnja 1960.,

                        —

                        g. Per ÄNGQUIST, švedsko, 21. svibnja 1969.

            Članak 3.
            Ova Odluka stupa na snagu na dan donošenja.

            Sastavljeno u Bruxellesu 6. svibnja 2021.

                  Za Vijeće

                  Predsjednik

               J. BORRELL FONTELLES

            (1)  SL L 396, 30.12.2006., str. 1.

            (2)  Odluka Vijeća od 7. lipnja 2007. o imenovanju 27 članova upravnog odbora Europske agencije za kemikalije (SL C 134, 16.6.2007., str. 6.).


title: Odluka Vijeća (EU) 2021/777 od 10. svibnja 2021. o stajalištu koje treba zauzeti u ime Europske unije u Međunarodnom vijeću za žitarice u vezi s produljenjem Konvencije o trgovini žitaricama iz 1995.

text:
                  12.5.2021

                  HR

                  Službeni list Europske unije

                  L 167/39

         ODLUKA VIJEĆA (EU) 2021/777
         od 10. svibnja 2021.
         o stajalištu koje treba zauzeti u ime Europske unije u Međunarodnom vijeću za žitarice u vezi s produljenjem Konvencije o trgovini žitaricama iz 1995.
         VIJEĆE EUROPSKE UNIJE,
         uzimajući u obzir Ugovor o funkcioniranju Europske unije, a posebno njegov članak 207. stavak 4. prvi podstavak u vezi s člankom 218. stavkom 9.,
         uzimajući u obzir prijedlog Europske komisije,
         budući da:

                     (1)

                     Unija je Konvenciju o trgovini žitaricama iz 1995. („Konvencija”) sklopila Odlukom Vijeća 96/88/EZ (1) te je Konvencija stupila na snagu 1. srpnja 1995. Konvencija je sklopljena na razdoblje od tri godine.

                     (2)

                     Na temelju članka 33. Konvencije Međunarodno vijeće za žitarice može produljiti Konvenciju za uzastopna razdoblja koja u svakom slučaju nisu dulja od dvije godine. Od njezina sklapanja Konvencija je redovito produljivana za daljnja razdoblja od dvije godine. Konvencija je zadnji put produljena odlukom Međunarodnog vijeća za žitarice 10. lipnja 2019. i ostaje na snazi do 30. lipnja 2021.

                     (3)

                     Međunarodno vijeće za žitarice na svojoj 53. sjednici, koja će se održati 7. lipnja 2021., treba odlučiti o produljenju Konvencije za daljnje razdoblje u trajanju do dvije godine koje počinje 1. srpnja 2021.

                     (4)

                     Primjereno je utvrditi stajalište koje treba zauzeti u ime Unije na 53. sjednici Međunarodnog vijeća za žitarice jer je produljenje Konvencije u interesu Unije,

               DONIJELO JE OVU ODLUKU:

            Članak 1.
            Stajalište koje treba zauzeti u ime Unije na 53. sjednici Međunarodnog vijeća za žitarice jest da se glasuje za produljenje Konvencije o trgovini žitaricama iz 1995. za daljnje razdoblje u trajanju do dvije godine koje počinje 1. srpnja 2021.

            Članak 2.
            Ova Odluka stupa na snagu na dan donošenja.

            Sastavljeno u Bruxellesu 10. svibnja 2021.

                  Za Vijeće

                  Predsjednik

               J. BORRELL FONTELLES

            (1)  Odluka Vijeća 96/88/EZ od 19. prosinca 1995. o odobravanju od strane Europske zajednice Konvencije o trgovini žitaricama i Konvencije o pomoći u hrani, koje čine Međunarodni sporazum o žitaricama iz 1995. (SL L 21, 27.1.1996., str. 47.).


title: Odluka Vijeća (EU) 2021/780 od 10. svibnja 2021. o stajalištu koje treba zauzeti u ime Europske unije u okviru Vijeća za trgovinske aspekte prava intelektualnog vlasništva Svjetske trgovinske organizacije

text:
                  12.5.2021

                  HR

                  Službeni list Europske unije

                  L 167/45

         ODLUKA VIJEĆA (EU) 2021/780
         od 10. svibnja 2021.
         o stajalištu koje treba zauzeti u ime Europske unije u okviru Vijeća za trgovinske aspekte prava intelektualnog vlasništva Svjetske trgovinske organizacije
         VIJEĆE EUROPSKE UNIJE,
         uzimajući u obzir Ugovor o funkcioniranju Europske unije, a posebno njegov članak 207. stavak 4. prvi podstavak u vezi s člankom 218. stavkom 9.,
         uzimajući u obzir prijedlog Europske komisije,
         budući da:

                     (1)

                     Sporazum o osnivanju Svjetske trgovinske organizacije, uključujući sporazume u prilozima 1., 2. i 3. tom sporazumu („Sporazum iz Marakeša”) sklopila je Unija Odlukom Vijeća 94/800/EZ (1), a stupio je na snagu 1. siječnja 1995.

                     (2)

                     U skladu s člankom 66. stavkom 1. Sporazuma o trgovinskim aspektima prava intelektualnog vlasništva („Sporazum o TRIPS-u”), uključenom u Prilog 1.C Sporazumu iz Marakeša, Vijeće za trgovinske aspekte prava intelektualnog vlasništva Svjetske trgovinske organizacije („Vijeće za TRIPS”) na temelju propisno obrazloženog zahtjeva pojedine najmanje razvijene zemlje članice odobrava produljenja prijelaznog razdoblja tijekom kojeg najmanje razvijene zemlje članice nisu dužne primjenjivati odredbe Sporazuma o TRIPS-u, osim članaka 3., 4. i 5.

                     (3)

                     Postojeće prijelazno razdoblje, kako je dogovoreno u Odluci Vijeća za TRIPS od 11. lipnja 2013., treba isteći 1. srpnja 2021.

                     (4)

                     Čad je 1. listopada 2020. u ime skupine najmanje razvijenih zemalja službeno podnio zahtjev za produljenje prijelaznog razdoblja.

                     (5)

                     Vijeće za TRIPS na svojoj službenoj sjednici 8. i 9. lipnja 2021. treba donijeti odluku u pogledu zahtjeva za produljenje prijelaznog razdoblja u skladu s člankom 66. stavkom 1. Sporazuma o TRIPS-u za najmanje razvijene zemlje članice („odluka Vijeća za TRIPS”).

                     (6)

                     Primjereno je utvrditi stajalište koje treba zauzeti u ime Unije u okviru Vijeća za TRIPS jer će odluka Vijeća za TRIPS biti obvezujuća za Uniju.

                     (7)

                     Najmanje razvijene zemlje članice najosjetljiviji su segment međunarodne trgovinske zajednice te su suočene s ekonomskim, financijskim i administrativnim ograničenjima. Najmanje razvijene zemlje članice moraju imati prostora za stvaranje politika i fleksibilnost za rješavanje svojih razvojnih izazova te dodatno vrijeme za provedbu Sporazuma o TRIPS-u.

                     (8)

                     Određena razina zaštite i ostvarivanja prava intelektualnog vlasništva korisna je za najmanje razvijene zemlje članice jer su prava intelektualnog vlasništva pokretač inovacija i važan alat za održivi razvoj. Pojedine najmanje razvijene zemlje članice već su poduzele korake u smjeru provedbe Sporazuma o TRIPS-u i treba ih poticati da ne smanjuju postojeću razinu zaštite i ostvarivanja prava intelektualnog vlasništva.

                     (9)

                     Produljenje prijelaznog razdoblja bez vremenskog ograničenja, kako je predložila skupina najmanje razvijenih zemalja, usporilo bi proces postupne integracije najmanje razvijenih zemalja članica, kao članica multilateralnog trgovinskog sustava, u međunarodni sustav intelektualnog vlasništva na temelju minimalnih zahtjeva predviđenih u Sporazumu o TRIPS-u.

                     (10)

                     U skladu s time, primjereno je produljiti prijelazno razdoblje za provedbu Sporazuma o TRIPS-u, osim članaka 3., 4. i 5., za najmanje razvijene zemlje članice na ograničeno razdoblje koje ne premašuje 10 godina.

                     (11)

                     Ako članice Svjetske trgovinske organizacije podrže produljenje prijelaznog razdoblja u skladu s člankom 66. stavkom 1. Sporazuma o TRIPS-u za dulje razdoblje ili bez vremenskog ograničenja, Unija ne bi smjela stati na put postizanju konsenzusa.

                     (12)

                     Čini se da zahtjev najmanje razvijenih zemalja za dodatnim razdobljem izuzeća od 12 godina koje se računa od datuma na koji je najmanje razvijena zemlja članica izašla iz kategorije najmanje razvijenih zemalja nadilazi područje primjene članka 66. stavka 1. Sporazuma o TRIPS-u jer se taj članak primjenjuje samo na produljenje prijelaznog razdoblja za provedbu određenih odredbi Sporazuma o TRIPS-u od strane najmanje razvijenih zemalja članica. Stoga zahtjev za odobrenje izuzeća za zemlje članice koje nisu najmanje razvijene zemlje kao dio odluke Vijeća za TRIPS u skladu s člankom 66. stavkom 1. Sporazuma o TRIPS-u ne bi trebalo podržati,

               DONIJELO JE OVU ODLUKU:

            Članak 1.
            Stajalište koje treba zauzeti u ime Unije u okviru Vijeća za trgovinske aspekte prava intelektualnog vlasništva Svjetske trgovinske organizacije („Vijeće za TRIPS”) na njegovoj službenoj sjednici 8. i 9. lipnja 2021. sljedeće je:

                        (a)

                        najmanje razvijene zemlje članice nisu dužne primjenjivati odredbe Sporazuma o trgovinskim aspektima prava intelektualnog vlasništva („Sporazum o TRIPS-u”), osim članaka 3., 4. i 5., tijekom ograničenog vremenskog razdoblja koje ne premašuje 10 godina ili do datuma na koji prestanu biti najmanje razvijene zemlje članice, ovisno o tome koji datum nastupi ranije;

                        (b)

                        ako članice Svjetske trgovinske organizacije podrže produljenje prijelaznog razdoblja u skladu s člankom 66. stavkom 1. Sporazuma o TRIPS-u bez vremenskog ograničenja, Unija ne smije stati na put postizanju konsenzusa;

                        (c)

                        najmanje razvijene zemlje članice dužne su osigurati da sve promjene njihovih zakona, propisa i prakse uvedene tijekom dodatnog prijelaznog razdoblja ne rezultiraju nižim stupnjem usklađenosti s odredbama Sporazuma o TRIPS-u. Međutim, ako članice Svjetske trgovinske organizacije ne podrže takvu obvezu za najmanje razvijene zemlje članice, Unija ne smije stati na put postizanju konsenzusa;

                        (d)

                        zahtjev najmanje razvijenih zemalja članica za dodatno razdoblje izuzeća od 12 godina koje se računa od datuma na koji je najmanje razvijena zemlja članica izašla iz kategorije najmanje razvijenih zemalja ne smije se podržati jer je izvan područja primjene članka 66. stavka 1. Sporazuma o TRIPS-u.

            Članak 2.
            Ova Odluka stupa na snagu na dan donošenja.

            Sastavljeno u Bruxellesu 10. svibnja 2021.

                  Za Vijeće

                  Predsjednik

               J. BORRELL FONTELLES

            (1)  Odluka Vijeća 94/800/EZ od 22. prosinca 1994. o sklapanju u ime Europske zajednice, s obzirom na pitanja iz njezine nadležnosti, sporazuma postignutih u Urugvajskom krugu multilateralnih pregovora (1986.–1994.) (SL L 336, 23.12.1994., str. 1.).


title: Odluka (EU) 2021/789 Jedinstvenog sanacijskog odbora od 31. ožujka 2021. o razrješnici u pogledu izvršenja proračuna i zaključenju računovodstvene dokumentacije Jedinstvenog sanacijskog odbora („SRB”) za financijsku godinu 2019. (SRB/PS/2021/03)

text:
               17.5.2021

               HR

               Službeni list Europske unije

               L 173/15

      ODLUKA (EU) 2021/789 JEDINSTVENOG SANACIJSKOG ODBORA
      od 31. ožujka 2021.
      o razrješnici u pogledu izvršenja proračuna i zaključenju računovodstvene dokumentacije Jedinstvenog sanacijskog odbora („SRB”) za financijsku godinu 2019. (SRB/PS/2021/03)
      JEDINSTVENI SANACIJSKI ODBOR,
      uzimajući u obzir Ugovor o funkcioniranju Europske unije,
      uzimajući u obzir Uredbu (EU) br. 806/2014 Europskog parlamenta i Vijeća od 15. srpnja 2014. o utvrđivanju jedinstvenih pravila i jedinstvenog postupka za sanaciju kreditnih institucija i određenih investicijskih društava u okviru jedinstvenog sanacijskog mehanizma i jedinstvenog fonda za sanaciju te o izmjeni Uredbe (EU) br. 1093/2010 (1), a posebno članak 50. stavak 1. točku (b) i članak 63. stavak 8. Uredbe o jedinstvenom sanacijskom mehanizmu,
      uzimajući u obzir članke 97., 98. i 99. Financijske uredbe Jedinstvenog sanacijskog odbora (SRB) od 17. siječnja 2020.,
      uzimajući u obzir konačne godišnje financijske izvještaje SRB-a za financijsku godinu 2019. koji su doneseni 24. lipnja 2020. („godišnji financijski izvještaji za 2019.”)
      uzimajući u obzir Godišnje izvješće SRB-a za financijsku godinu 2019. koje je pisanim postupkom doneseno 20. svibnja 2020. („Godišnje izvješće za 2019.”),
      uzimajući u obzir Izvješće Revizorskog suda o godišnjim financijskim izvještajima Jedinstvenog sanacijskog odbora (SRB) za financijsku godinu 2019., zajedno s odgovorima SRB-a („Godišnje izvješće Revizorskog suda za 2019.”),
      uzimajući u obzir Izvješće o konačnim godišnjim financijskim izvještajima za 2019., uključujući revizorska mišljenja, od 15. lipnja 2020. koje je pripremilo revizorsko društvo Mazars Réviseurs d’Enterprises („Revizorsko izvješće poduzeća Mazars za 2019.”),
      uzimajući u obzir Izvješće Revizorskog suda (u skladu s člankom 92. stavkom 4. Uredbe (EU) br. 806/2014) o svim potencijalnim obvezama koje nastaju kao rezultat zadaća iz Uredbe o jedinstvenom sanacijskom mehanizmu koje obavljaju Jedinstveni sanacijski odbor, Vijeće ili Komisija za financijsku godinu 2019. („Izvješće Revizorskog suda o potencijalnim obvezama za 2019.”),
      uzimajući u obzir Godišnje izvješće Službe za unutarnju reviziju za 2019. od 19. prosinca 2019. koje je predstavljeno Odboru i koje je on primio na znanje na svojoj plenarnoj sjednici 29. siječnja 2020. („Godišnje izvješće Službe za unutarnju reviziju za 2019.”),
      DONIO JE OVU ODLUKU:

                  1.

                  predsjednici SRB-a dati razrješnicu u pogledu izvršenja proračuna SRB-a za financijsku godinu 2019.

                  2.

                  odobriti zaključenje računovodstvene dokumentacije SRB-a za financijsku godinu 2019.

                  3.

                  iznijeti svoja očitovanja u prijedlogu navedenom u nastavku

                  4.

                  zatražiti od predsjednice Jedinstvenog sanacijskog odbora da o ovoj Odluci obavijesti Vijeće, Komisiju i Revizorski sud te da organizira njezinu objavu u Službenom listu Europske unije (serija L) i na internetskim stranicama SRB-a.

               Za Jedinstveni sanacijski odbor

            Dr. Thorsten PÖTZSCH

               Sudionik plenarne sjednice

         (1)  SL L 225, 30.7.2014., str. 1.


title: Odluka (EU) 2021/798 predstavnika vlada država članica od 21. travnja 2021. o imenovanju dvaju sudaca i dvaju nezavisnih odvjetnika Suda

text:
                  19.5.2021

                  HR

                  Službeni list Europske unije

                  L 176/3

         ODLUKA (EU) 2021/798 PREDSTAVNIKA VLADA DRŽAVA ČLANICA
         od 21. travnja 2021.
         o imenovanju dvaju sudaca i dvaju nezavisnih odvjetnika Suda
         PREDSTAVNICI VLADA DRŽAVA ČLANICA EUROPSKE UNIJE,
         uzimajući u obzir Ugovor o Europskoj uniji, a posebno njegov članak 19.,
         uzimajući u obzir Ugovor o funkcioniranju Europske unije, a posebno njegove članke 253. i 255.,
         budući da:

                     (1)

                     Mandati četrnaestero sudaca i šestero nezavisnih odvjetnika Suda istječu 6. listopada 2021.

                     (2)

                     Potrebno je provesti imenovanja za popunjavanje tih mjesta za razdoblje od 7. listopada 2021. do 6. listopada 2027.

                     (3)

                     Predloženo je da se g. Eugeneu REGANU produlji mandat suca Suda.

                     (4)

                     Predloženo je da se g. Athanasiosu RANTOSU produlji mandat nezavisnog odvjetnika Suda.

                     (5)

                     Predloženo je da se na prvi mandat kao sudac Suda imenuje g. Dimitrios GRATSIAS.

                     (6)

                     Predloženo je da se na prvi mandat kao nezavisni odvjetnik Suda imenuje g. Nicholas EMILIOU.

                     (7)

                     Odbor osnovan člankom 255. Ugovora o funkcioniranju Europske unije dao je povoljno mišljenje o prikladnosti kandidatâ za obnašanje dužnosti sudaca i nezavisnih odvjetnika Suda,

               DONIJELI SU OVU ODLUKU:

            Članak 1.
            Sucima Suda za razdoblje od 7. listopada 2021. do 6. listopada 2027. imenuju se:

                        —

                        g. Eugene REGAN,

                        —

                        g. Dimitrios GRATSIAS.

            Članak 2.
            Nezavisnim odvjetnicima Suda za razdoblje od 7. listopada 2021. do 6. listopada 2027. imenuju se:

                        —

                        g. Athanasios RANTOS,

                        —

                        g. Nicholas EMILIOU.

            Članak 3.
            Ova Odluka stupa na snagu sljedećeg dana od dana objave u Službenom listu Europske unije.

            Sastavljeno u Bruxellesu 21. travnja 2021.

                  Predsjednik

               N. BRITO


Odluka Komisije od 19/05/2021 u kojoj se određuje koncentracija kompatibilna sa zajedničkim tržištem (Predmet br. COMP/M.10265 - HISENSE GROUP / SANDEN) în temeiul Regulamentului (EZ) nr. 139/2004 al Consiliului (Vjerodostojan je samo tekst na engleskom jeziku)


title: Odluka Vijeća (EU) 2021/838 od 10. svibnja 2021. o stajalištu koje treba zauzeti u ime Unije u okviru Pododbora za trgovinu i održivi razvoj osnovanog Sporazumom o pridruživanju Europske unije i Europske zajednice za atomsku energiju te njihovih država članica, s jedne strane, i Ukrajine, s druge strane, u pogledu utvrđivanja popisa stručnjaka koji mogu biti odabrani kao članovi Skupine stručnjaka na temelju članka 301. Sporazuma

text:
                  26.5.2021

                  HR

                  Službeni list Europske unije

                  L 185/25

         ODLUKA VIJEĆA (EU) 2021/838
         od 10. svibnja 2021.
         o stajalištu koje treba zauzeti u ime Unije u okviru Pododbora za trgovinu i održivi razvoj osnovanog Sporazumom o pridruživanju Europske unije i Europske zajednice za atomsku energiju te njihovih država članica, s jedne strane, i Ukrajine, s druge strane, u pogledu utvrđivanja popisa stručnjaka koji mogu biti odabrani kao članovi Skupine stručnjaka na temelju članka 301. Sporazuma
         VIJEĆE EUROPSKE UNIJE,
         uzimajući u obzir Ugovor o funkcioniranju Europske unije, a posebno njegov članak 207. stavak 4. prvi podstavak u vezi s člankom 218. stavkom 9.,
         uzimajući u obzir prijedlog Europske komisije,
         budući da:

                     (1)

                     Sporazum o pridruživanju između Europske unije i Europske zajednice za atomsku energiju te njihovih država članica, s jedne strane, i Ukrajine, s druge strane (1) („Sporazum”) stupio je na snagu 1. rujna 2017.

                     (2)

                     U skladu s člankom 301. stavkom 3. Sporazuma, stranke usuglašavaju popis koji sadržava najmanje 15 osoba sa stručnim znanjem o pitanjima koja su obuhvaćena glavom IV. poglavljem 13. Sporazuma („poglavlje 13.”) koji mogu biti odabrani kao članovi Skupine stručnjaka za razmatranje svih pitanja koja proizađu iz poglavlja 13., a koja nisu na zadovoljavajući način riješena putem savjetovanja na razini vlada..

                     (3)

                     Unija je predložila imena petero stručnjaka, dok je Ukrajina predložila imena troje stručnjaka. Imena preostala dvaju stručnjaka Ukrajina se obvezala predložiti do 31. prosinca 2021. Stranke su se usuglasile o petero stručnjaka koji nisu državljani niti jedne od stranaka koji mogu predsjedati Skupinom stručnjaka u skladu s člankom 301. Sporazuma.

                     (4)

                     Kako bi se osigurala djelotvornost odredaba poglavlja 13., primjereno je utvrditi stajalište koje treba zauzeti u ime Unije u okviru Pododbora za trgovinu i održivi razvoj EU – Ukrajina u pogledu utvrđivanju popisa stručnjaka koji mogu biti odabrani kao članovi Skupine stručnjaka u skladu s člankom 301. Sporazuma,

               DONIJELO JE OVU ODLUKU:

            Članak 1.
            Stajalište koje treba zauzeti u ime Unije u okviru Pododbora za trgovinu i održivi razvoj EU – Ukrajina osnovanog Sporazumom o pridruživanju između Europske unije i Europske zajednice za atomsku energiju te njihovih država članica, s jedne strane, i Ukrajine, s druge strane, u pogledu utvrđivanja popisa stručnjaka koji mogu biti odabrani kao članovi Skupine stručnjaka na temelju članka 301. Sporazuma temelji se na nacrtu odluke Pododbora za trgovinu i održivi razvoj EU – Ukrajina (2).

            Članak 2.
            Ova Odluka stupa na snagu na dan donošenja.

            Sastavljeno u Bruxellesu 10. svibnja 2021.

                  Za Vijeće

                  Predsjednik

               J. BORRELL FONTELLES

            (1)  SL L 161, 29.5.2014., str. 3.

            (2)  Vidjeti dokument ST 7733/21 na http://register.consilium.europa.eu.


title: Odluka Vijeća (EU) 2021/1746 od 28. rujna 2021. o izmjeni Odluke 1999/70/EZ o vanjskim revizorima nacionalnih središnjih banaka u pogledu vanjskih revizora središnje banke Banco de España

text:
                  4.10.2021

                  HR

                  Službeni list Europske unije

                  L 350/3

         ODLUKA VIJEĆA (EU) 2021/1746
         od 28. rujna 2021.
         o izmjeni Odluke 1999/70/EZ o vanjskim revizorima nacionalnih središnjih banaka u pogledu vanjskih revizora središnje banke Banco de España
         VIJEĆE EUROPSKE UNIJE,
         uzimajući u obzir Protokol br. 4 o Statutu Europskog sustava središnjih banaka i Europske središnje banke, koji je priložen Ugovoru o Europskoj uniji i Ugovoru o funkcioniranju Europske unije, a posebno njegov članak 27. stavak 1.,
         uzimajući u obzir Preporuku Europske središnje banke od 16. srpnja 2021. Vijeću Europske unije o vanjskim revizorima središnje banke Banco de España (ECB/2021/29) (1),
         budući da:

                     (1)

                     Reviziju financijskih izvještaja Europske središnje banke (ESB) i nacionalnih središnjih banaka država članica čija je valuta euro obavljaju neovisni vanjski revizori koje preporučuje Upravno vijeće ESB-a, a odobrava Vijeće Europske unije.

                     (2)

                     Središnja banka Banco de España 2018. odabrala je privremeno udruženje poduzetnika Mazars Auditores, S.L.P. – Mazars, S.A. kao svoje vanjske revizore za financijske godine od 2018. do 2020., s mogućnošću produljenja mandata na financijske godine 2021. i 2022.

                     (3)

                     Mandat sadašnjih vanjskih revizora središnje banke Banco de España, privremenog udruženja poduzetnika Mazars Auditores, S.L.P. – Mazars, S.A., završio je nakon revizije za financijsku godinu 2020. u skladu s Odlukom Vijeća (EU) 2018/1518 (2).

                     (4)

                     Središnja banka Banco de España namjerava produljiti mandat privremenog udruženja poduzetnika Mazars Auditores, S.L.P. – Mazars, S.A. na financijske godine 2021. i 2022. To je produljenje moguće u skladu s ugovornim aranžmanima između središnje banke Banco de España i privremenog udruženja poduzetnika Mazars Auditores, S.L.P. – Mazars, S.A.

                     (5)

                     Upravno vijeće ESB-a preporučilo je da se privremeno udruženje poduzetnika Mazars Auditores, S.L.P. – Mazars, S.A. imenuje vanjskim revizorima središnje banke Banco de España za financijske godine 2021. i 2022.

                     (6)

                     Slijedom preporuke Upravnog vijeća ESB-a Odluku Vijeća 1999/70/EZ (3) trebalo bi na odgovarajući način izmijeniti,

               DONIJELO JE OVU ODLUKU:

            Članak 1.
            U članku 1. Odluke 1999/70/EZ stavak 3. zamjenjuje se sljedećim:

                  „3.   Privremeno udruženje poduzetnika Mazars Auditores, S.L.P. – Mazars, S.A. odobravaju se kao vanjski revizori središnje banke Banco de España za financijske godine 2021. i 2022.”.

            Članak 2.
            Ova Odluka proizvodi učinke od dana priopćenja.

            Članak 3.
            Ova Odluka upućena je Europskoj središnjoj banci.

            Sastavljeno u Bruxellesu 28. rujna 2021.

                  Za Vijeće

                  Predsjednica

               S. KUSTEC

            (1)  SL C 299, 27.7.2021., str. 2.

            (2)  Odluka Vijeća (EU) 2018/1518 od 9. listopada 2018. o izmjeni Odluke 1999/70/EZ o vanjskim revizorima nacionalnih središnjih banaka u pogledu vanjskih revizora središnje banke Banco de España (SL L 256, 12.10.2018., str. 63.).

            (3)  Odluka Vijeća 1999/70/EZ od 25. siječnja 1999. o vanjskim revizorima nacionalnih središnjih banaka (SL L 22, 29.1.1999., str. 69.).


title: Odluka Vijeća (EU) 2022/675 od 11. travnja 2022. o stajalištu koje treba zauzeti u ime Europske unije na 57. sjednici Odbora stručnjaka za prijevoz opasnih tvari Međuvladine organizacije za međunarodni željeznički prijevoz u pogledu određenih izmjena Dodatka C Konvenciji o međunarodnom željezničkom prijevozu

text:
                  25.4.2022

                  HR

                  Službeni list Europske unije

                  L 122/33

         ODLUKA VIJEĆA (EU) 2022/675
         od 11. travnja 2022.
         o stajalištu koje treba zauzeti u ime Europske unije na 57. sjednici Odbora stručnjaka za prijevoz opasnih tvari Međuvladine organizacije za međunarodni željeznički prijevoz u pogledu određenih izmjena Dodatka C Konvenciji o međunarodnom željezničkom prijevozu
         VIJEĆE EUROPSKE UNIJE,
         uzimajući u obzir Ugovor o funkcioniranju Europske unije, a posebno njegov članak 91. u vezi s člankom 218. stavkom 9.,
         uzimajući u obzir prijedlog Europske komisije,
         budući da:

                     (1)

                     Unija je pristupila Konvenciji o međunarodnom željezničkom prijevozu od 9. svibnja 1980., kako je izmijenjena Protokolom iz Vilniusa od 3. lipnja 1999. („COTIF”), Odlukom Vijeća 2013/103/EU (1).

                     (2)

                     U skladu s člankom 6. COTIF-a, međunarodni željeznički promet i odobrenje za korištenje željezničkih sredstava u međunarodnom prometu uređeni su pravilima navedenima u tom članku, posebno „Propisima o međunarodnom prijevozu opasnih tvari željeznicom (RID)” koji čini Dodatak C COTIF-u.

                     (3)

                     Direktivom 2008/68/EZ Europskog parlamenta i Vijeća (2) utvrđuju se zahtjevi za prijevoz opasnih tvari cestom, željeznicom ili unutarnjim plovnim putovima unutar država članica ili među njima upućivanjem na RID.

                     (4)

                     Na temelju članka 13. stavka 1. točke (d) i članka 33. stavka 5. COTIF-a Odbor stručnjaka za prijevoz opasnih tvari („Odbor stručnjaka RID-a”) Međuvladine organizacije za međunarodni željeznički prijevoz („OTIF”) može donijeti izmjene Priloga RID-u.

                     (5)

                     Odbor stručnjaka RID-a na svojoj 57. sjednici 24. svibnja 2022. treba donijeti izmjene radi prilagodbe Priloga RID-u znanstvenom i tehničkom napretku.

                     (6)

                     Primjereno je utvrditi stajalište koje treba zauzeti u ime Unije u Odboru stručnjaka RID-a jer će izmjene RID-a biti obvezujuće za Uniju.

                     (7)

                     Predviđene izmjene imaju za cilj osiguravanje sigurnog i učinkovitog prijevoz opasnih tvari uzimajući u obzir znanstveni i tehnički napredak u sektoru te razvoj novih tvari i novih predmeta koji bi mogli predstavljati opasnost tijekom njihova prijevoza.

                     (8)

                     Predviđene izmjene smatraju se primjerenima za siguran prijevoz opasnih tvari na troškovno učinkovit način te ih se stoga može podržati.

                     (9)

                     Možda će biti potrebno usuglasiti manje izmjene dokumenata na koje se upućuje u Prilogu na tehničkoj razini na 14. sjednici stalne radne skupine Odbora stručnjaka RID-a 23. svibnja 2022., među ostalim na temelju preporuka sa zajedničkog sastanka Odbora stručnjaka RID-a i Radne skupine za prijevoz opasnih tvari u okviru Gospodarske komisije Ujedinjenih naroda za Europu,

               DONIJELO JE OVU ODLUKU:

            Članak 1.
            Stajalište koje treba zauzeti u ime Unije na 57. sjednici Odbora stručnjaka za prijevoz opasnih tvari („Odbor stručnjaka RID-a”) Međuvladine organizacije za međunarodni željeznički prijevoz u okviru Konvencije o međunarodnom željezničkom prijevozu od 9. svibnja 1980., kako je izmijenjena Protokolom iz Vilniusa od 3. lipnja 1999., utvrđeno je u Prilogu ovoj Odluci.
            Predstavnici Unije u Odboru stručnjaka RID-a mogu dogovoriti manje izmjene dokumenata iz Priloga bez daljnje odluke Vijeća.

            Članak 2.
            Odluke Odbora stručnjaka RID-a nakon donošenja objavljuju se u Službenom listu Europske unije, uz navođenje datuma njihova stupanja na snagu.

            Članak 3.
            Ova Odluka stupa na snagu na dan donošenja.

            Sastavljeno u Luxembourgu 11. travnja 2022.

                  Za Vijeće

                  Predsjednik

               J. BORRELL FONTELLES

            (1)  Odluka Vijeća 2013/103/EU od 16. lipnja 2011. o potpisivanju i sklapanju Sporazuma između Europske unije i Međuvladine organizacije za međunarodni željeznički prijevoz o pristupanju Europske unije Konvenciji o međunarodnom željezničkom prijevozu (COTIF) od 9. svibnja 1980., kako je izmijenjena Protokolom iz Vilniusa od 3. lipnja 1999. (SL L 51, 23.2.2013., str. 1.).

            (2)  Direktiva 2008/68/EZ Europskog parlamenta i Vijeća od 24. rujna 2008. o kopnenom prijevozu opasnih tvari (SL L 260, 30.9.2008., str. 13.).

            PRILOG

                        Prijedlog

                        Referentni dokument

                        Predmet

                        Primjedbe

                        Stajalište EU-a

                        1.

                        OTIF/RID/CE/GTP/2021/2

                        Usklađivanje Sporazuma o međunarodnom cestovnom prijevozu opasnih tvari, sklopljenog u Ženevi 30. rujna 1957. (ADR) i RID-a kako bi se obuhvatile nove vrste spremnika u predlošku izvješća o nesreći

                        Tehnički konsenzus u stalnoj radnoj skupini Odbora stručnjaka RID-a o donošenju teksta kako je izmijenjen

                        Suglasnost

                        2.

                        OTIF/RID/CE/GTP/2021/3 i OTIF/RID/CE/GTP/2021/INF.3

                        Usklađivanje ADR-a i RID-a u pogledu zahtjeva za prikaz informacija

                        Tehnički konsenzus u stalnoj radnoj skupini Odbora stručnjaka RID-a o donošenju teksta kako je izmijenjen

                        Suglasnost

                        3.

                        OTIF/RID/CE/GTP/2021/4

                        Ugradnja sigurnosnih ventila na spremnike zapaljivih ukapljenih plinova

                        Tehnički konsenzus u stalnoj radnoj skupini Odbora stručnjaka RID-a o donošenju teksta kako je izmijenjen

                        Suglasnost

                        4.

                        OTIF/RID/CE/GTP/2021/5

                        Pročišćeni tekstovi doneseni na zajedničkom sastanku 2020. i 2021. i na sastanku stalne radne skupine Odbora stručnjaka RID-a u studenome 2020.

                        Tehnički konsenzus u stalnoj radnoj skupini Odbora stručnjaka RID-a o donošenju teksta kako je izmijenjen

                        Suglasnost

                        5.

                        OTIF/RID/CE/GTP/2021/6

                        Usklađivanje ADR-a i RID-a, među ostalim o konstruiranju, izradi te prvom pregledu i ispitivanju tlačnih posuda koje nisu UN, a koje su konstruirane, izrađene i ispitane u skladu s referentnim normama

                        Tehnički konsenzus u stalnoj radnoj skupini Odbora stručnjaka RID-a o donošenju teksta kako je izmijenjen

                        Suglasnost

                        6.

                        OTIF/RID/CE/GTP/2021/INF.4

                        Prijelazna mjera koja se odnosi na točku 6.8.2.4.6. (postupci koje nadležno tijelo provodi za odobrenje stručnjaka, obavljanje inspekcijskih pregleda u vezi s cisternama i uzajamnim priznavanjem takvih inspekcijskih pregleda)

                        Tehnički konsenzus u stalnoj radnoj skupini Odbora stručnjaka RID-a o donošenju teksta kako je izmijenjen

                        Suglasnost

                        7.

                        OTIF/RID/CE/GTP/2021/INF.11

                        Prijedlozi za prilagodbu poglavlja 6.8. RID-a kako bi se uzeli u obzir vrlo veliki vagoni cisterne

                        Tehnički konsenzus u stalnoj radnoj skupini Odbora stručnjaka RID-a o donošenju teksta kako je izmijenjen

                        Suglasnost

                  Svi navedeni dokumenti dostupni su na internetskoj stranici OTIF-a (http://otif.org/en/?page_id=1119) i smatra se da sadržavaju izmjene o kojima je raspravljala stalna radna skupina Odbora stručnjaka RID-a u studenome 2021. i koje su navedene u Prilogu I. dokumentu OTIF/RID/CE/GTP/2021-A (Završno izvješće 13. sjednice stalne radne skupine Odbora stručnjaka RID-a u Ženevi/na daljinu, 15.–18. studenoga 2021.), također dostupno na internetskoj stranici OTIF-a http://otif.org/en/?page_id=254).


title: Odluka Vijeća (EU) 2019/963 od 6. lipnja 2019. o imenovanju jednog zamjenika člana Upravnog odbora Europske agencije za sigurnost i zdravlje na radu za Francusku

text:
                  13.6.2019

                  HR

                  Službeni list Europske unije

                  L 156/3

         ODLUKA VIJEĆA (EU) 2019/963
         od 6. lipnja 2019.
         o imenovanju jednog zamjenika člana Upravnog odbora Europske agencije za sigurnost i zdravlje na radu za Francusku
         VIJEĆE EUROPSKE UNIJE,
         uzimajući u obzir Ugovor o funkcioniranju Europske unije,
         uzimajući u obzir Uredbu (EU) 2019/126 Europskog parlamenta i Vijeća od 16. siječnja 2019. o osnivanju Europske agencije za sigurnost i zdravlje na radu (EU-OSHA) i stavljanju izvan snage Uredbe Vijeća (EZ) br. 2062/94 (1), a posebno njezin članak 4.,
         uzimajući u obzir popise kandidata koje su Vijeću podnijele vlade država članica te organizacije zaposlenika i poslodavaca,
         uzimajući u obzir popise članova i zamjenikâ članova Savjetodavnog odbora za sigurnost i zdravlje na radu,
         budući da:

                     (1)

                     Odlukom od 9. travnja 2019. (2) Vijeće je imenovalo članove i zamjenike članova Upravnog odbora Europske agencije za sigurnost i zdravlje na radu za razdoblje od 1. travnja 2019. do 31. ožujka 2023.

                     (2)

                     Organizacija poslodavaca BusinessEurope podnijela je prijedlog kandidata za jedno mjesto koje treba popuniti za Francusku,

               DONIJELO JE OVU ODLUKU:

            Članak 1.
            Zamjenikom člana Upravnog odbora Europske agencije za sigurnost i zdravlje na radu za razdoblje koje završava 31. ožujka 2023. imenuje se:
            PREDSTAVNICI ORGANIZACIJA POSLODAVACA

                        Zemlja

                        Član

                        Zamjenik člana

                        Francuska

                        g. Franck GAMBELLI

            Članak 2.
            Članove i zamjenike članova koji još nisu predloženi Vijeće će imenovati kasnije.

            Članak 3.
            Ova Odluka stupa na snagu na dan donošenja.

            Sastavljeno u Luxembourgu 6. lipnja 2019.

                  Za Vijeće

                  Predsjednica

               A. BIRCHALL

            (1)  SL L 30, 31.1.2019., str. 58.

            (2)  Odluka Vijeća od 9. travnja 2019. o imenovanju članova i zamjenikâ članova Upravnog odbora Europske agencije za sigurnost i zdravlje na radu (EU-OSHA) (SL C 135, 11.4.2019., str. 7.).


title: Odluka Vijeća (EU, Euratom) 2019/964 od 6. lipnja 2019. o imenovanju člana Europskoga gospodarskog i socijalnog odbora, kojeg je predložila Republika Austrija

text:
                  13.6.2019

                  HR

                  Službeni list Europske unije

                  L 156/4

         ODLUKA VIJEĆA (EU, Euratom) 2019/964
         od 6. lipnja 2019.
         o imenovanju člana Europskoga gospodarskog i socijalnog odbora, kojeg je predložila Republika Austrija
         VIJEĆE EUROPSKE UNIJE,
         uzimajući u obzir Ugovor o funkcioniranju Europske unije, a posebno njegov članak 302.,
         uzimajući u obzir Ugovor o osnivanju Europske zajednice za atomsku energiju, a posebno njegov članak 106.a,
         uzimajući u obzir prijedlog austrijske vlade,
         uzimajući u obzir mišljenje Europske komisije,
         budući da:

                     (1)

                     Vijeće je 18. rujna 2015. donijelo Odluku (EU, Euratom) 2015/1600 (1), a 1. listopada 2015. Odluku (EU, Euratom) 2015/1790 (2) o imenovanju članova Europskoga gospodarskog i socijalnog odbora za razdoblje od 21. rujna 2015. do 20. rujna 2020.

                     (2)

                     Mjesto člana Europskoga gospodarskog i socijalnog odbora postalo je slobodno istekom mandata g. Wolfganga GREIFA,

               DONIJELO JE OVU ODLUKU:

            Članak 1.
            Gđa Sophia REISECKER, Leiterin der Abteilung Europa, Konzerne, internationale Beziehungen in der Gewerkschaft der Privatangestellten, Druck, Journalismus, Papier (GPA-djp), imenuje se članom Europskoga gospodarskog i socijalnog odbora do kraja tekućeg mandata koji istječe 20. rujna 2020.

            Članak 2.
            Ova Odluka stupa na snagu na dan donošenja.

            Sastavljeno u Luxembourgu 6. lipnja 2019.

                  Za Vijeće

                  Predsjednica

               A. BIRCHALL

            (1)  Odluka Vijeća (EU, Euratom) 2015/1600 od 18. rujna 2015. o imenovanju članova Europskoga gospodarskog i socijalnog odbora za razdoblje od 21. rujna 2015. do 20. rujna 2020. (SL L 248, 24.9.2015., str. 53.).

            (2)  Odluka Vijeća (EU, Euratom) 2015/1790 od 1. listopada 2015. o imenovanju članova Europskoga gospodarskog i socijalnog odbora za razdoblje od 21. rujna 2015. do 20. rujna 2020. (SL L 260, 7.10.2015., str. 23.).


title: Odluka Vijeća (EU, Euratom) 2019/965 od 6. lipnja 2019. o imenovanju člana Europskoga gospodarskog i socijalnog odbora, kojeg je predložila Portugalska Republika

text:
                  13.6.2019

                  HR

                  Službeni list Europske unije

                  L 156/5

         ODLUKA VIJEĆA (EU, Euratom) 2019/965
         od 6. lipnja 2019.
         o imenovanju člana Europskoga gospodarskog i socijalnog odbora, kojeg je predložila Portugalska Republika
         VIJEĆE EUROPSKE UNIJE,
         uzimajući u obzir Ugovor o funkcioniranju Europske unije, a posebno njegov članak 302.,
         uzimajući u obzir Ugovor o osnivanju Europske zajednice za atomsku energiju, a posebno njegov članak 106.a,
         uzimajući u obzir prijedlog portugalske vlade,
         uzimajući u obzir mišljenje Europske komisije,
         budući da:

                     (1)

                     Vijeće je 18. rujna 2015. donijelo Odluku (EU, Euratom) 2015/1600 (1), a 1. listopada 2015. Odluku (EU, Euratom) 2015/1790 (2) o imenovanju članova Europskoga gospodarskog i socijalnog odbora za razdoblje od 21. rujna 2015. do 20. rujna 2020.

                     (2)

                     Mjesto člana Europskoga gospodarskog i socijalnog odbora postalo je slobodno istekom mandata g. Mária Davida FERREIRINHE SOARESA,

               DONIJELO JE OVU ODLUKU:

            Članak 1.
            G. Fernando Manuel MAURÍCIO DE CARVALHO, Member of the General Confederation of Portuguese Workers (CGTP-IN), imenuje se članom Europskoga gospodarskog i socijalnog odbora do kraja tekućeg mandata koji istječe 20. rujna 2020.

            Članak 2.
            Ova Odluka stupa na snagu na dan donošenja.

            Sastavljeno u Luxembourgu 6. lipnja 2019.

                  Za Vijeće

                  Predsjednica

               A. BIRCHALL

            (1)  Odluka Vijeća (EU, Euratom) 2015/1600 od 18. rujna 2015. o imenovanju članova Europskoga gospodarskog i socijalnog odbora za razdoblje od 21. rujna 2015. do 20. rujna 2020. (SL L 248, 24.9.2015., str. 53.).

            (2)  Odluka Vijeća (EU, Euratom) 2015/1790 od 1. listopada 2015. o imenovanju članova Europskoga gospodarskog i socijalnog odbora za razdoblje od 21. rujna 2015. do 20. rujna 2020. (SL L 260, 7.10.2015., str. 23.).


title: Odluka Vijeća (EU) 2019/967 od 6. lipnja 2019. o imenovanju dvaju zamjenika članova Odbora regija, koje je predložilo Veliko Vojvodstvo Luksemburg

text:
                  13.6.2019

                  HR

                  Službeni list Europske unije

                  L 156/7

         ODLUKA VIJEĆA (EU) 2019/967
         od 6. lipnja 2019.
         o imenovanju dvaju zamjenika članova Odbora regija, koje je predložilo Veliko Vojvodstvo Luksemburg
         VIJEĆE EUROPSKE UNIJE,
         uzimajući u obzir Ugovor o funkcioniranju Europske unije, a posebno njegov članak 305.,
         uzimajući u obzir prijedlog luksemburške vlade,
         budući da:

                     (1)

                     Vijeće je 26. siječnja 2015., 5. veljače 2015. i 23. lipnja 2015. donijelo odluke (EU) 2015/116 (1), (EU) 2015/190 (2) i (EU) 2015/994 (3) o imenovanju članova i zamjenikâ članova Odbora regija za razdoblje od 26. siječnja 2015. do 25. siječnja 2020. Odlukom Vijeća (EU) 2018/1015 (4)13. srpnja 2018. g. Jeff FELLER zamijenio je g. Toma JUNGENA u svojstvu zamjenika člana.

                     (2)

                     Dva mjesta zamjenika članova Odbora regija postala su slobodna istekom mandata gđe Sam TANSON i g. Jeffa FELLERA.

               DONIJELO JE OVU ODLUKU:

            Članak 1.
            Sljedeće osobe imenuju se zamjenicima članova Odbora regija do kraja tekućeg mandata koji istječe 25. siječnja 2020.:

                        —

                        gđa Linda GAASCH, conseillère communale de la Ville de Luxembourg,

                        —

                        gđa Carole HARTMANN, conseillère communale de la Ville d'Echternach.

            Članak 2.
            Ova Odluka stupa na snagu na dan donošenja.

            Sastavljeno u Luxembourgu 6. lipnja 2019.

                  Za Vijeće

                  Predsjednica

               A. BIRCHALL

            (1)  Odluka Vijeća (EU) 2015/116 od 26. siječnja 2015. o imenovanju članova Odbora regija i njihovih zamjenika za razdoblje od 26. siječnja 2015. do 25. siječnja 2020. (SL L 20, 27.1.2015., str. 42.).

            (2)  Odluka Vijeća (EU) 2015/190 od 5. veljače 2015. o imenovanju članova Odbora regija i njihovih zamjenika za razdoblje od 26. siječnja 2015. do 25. siječnja 2020. (SL L 31, 7.2.2015., str. 25.).

            (3)  Odluka Vijeća (EU) 2015/994 od 23. lipnja 2015. o imenovanju članova i zamjenika članova Odbora regija za razdoblje od 26. siječnja 2015. do 25. siječnja 2020. (SL L 159, 25.6.2015., str. 70.).

            (4)  Odluka Vijeća (EU) 2018/1015 od 13. srpnja 2018. o imenovanju dvaju članova i triju zamjenika članova Odbora regija, koje je predložilo Veliko Vojvodstvo Luksemburg (SL L 181, 18.7.2018., str. 85.).


title: Odluka Vijeća (EU) 2019/1316 od 15. srpnja 2019. o potpisivanju, u ime Europske unije, Sporazuma između Sjedinjenih Američkih Država i Europske unije o dodjeli Sjedinjenim Državama udjela u carinskoj kvoti za visokokvalitetnu govedinu iz Revidiranog Memoranduma o razumijevanju u vezi s uvozom goveđeg mesa životinja koje nisu tretirane određenim hormonima za poticanje rasta i povećanim carinama koje Sjedinjene Države primjenjuju na određene proizvode Europske unije (2014.)

text:
                  5.8.2019

                  HR

                  Službeni list Europske unije

                  L 205/10

         ODLUKA VIJEĆA (EU) 2019/1316
         od 15. srpnja 2019.
         o potpisivanju, u ime Europske unije, Sporazuma između Sjedinjenih Američkih Država i Europske unije o dodjeli Sjedinjenim Državama udjela u carinskoj kvoti za visokokvalitetnu govedinu iz Revidiranog Memoranduma o razumijevanju u vezi s uvozom goveđeg mesa životinja koje nisu tretirane određenim hormonima za poticanje rasta i povećanim carinama koje Sjedinjene Države primjenjuju na određene proizvode Europske unije (2014.)
         VIJEĆE EUROPSKE UNIJE,
         uzimajući u obzir Ugovor o funkcioniranju Europske unije, a posebno njegov članak 207. stavak 4. prvi podstavak, u vezi s njegovim člankom 218. stavkom 5.,
         uzimajući u obzir prijedlog Europske komisije,
         budući da:

                     (1)

                     Na temelju Uredbe Vijeća (EZ) br. 617/2009 (1) Unija je otvorila godišnju carinsku kvotu za visokokvalitetnu govedinu („carinska kvota”).

                     (2)

                     Vijeće je 19. listopada 2018. ovlastilo Komisiju za otvaranje pregovora u ime Unije sa Sjedinjenim Američkim Državama o funkcioniranju carinske kvote, među ostalim i o raspodjeli carinske kvote po zemljama, radi konačnog rješavanja spora u okviru Svjetske trgovinske organizacije (WTO) u predmetu DS26 (EZ – Mjere u vezi s mesom i mesnim proizvodima (hormoni)). Pregovori sa Sjedinjenim Državama uspješno su zaključeni 27. veljače 2019.

                     (3)

                     Vijeće je 19. listopada 2018. ovlastilo Komisiju da u skladu s primjenjivim pravilima WTO-a, a u mjeri u kojoj je to potrebno i bez stvaranja osnove za bilo koji oblik nadoknade, postigne sporazum o raspodjeli te kvote po zemljama s drugim bitnim zemljama dobavljačima na koje se carinska kvota odnosi. Druge bitne zemlje dobavljači u pisanom su obliku potvrdile da se slažu s raspodjelom carinske kvote po zemljama.

                     (4)

                     Sporazum bi trebalo potpisati podložno njegovu kasnijem sklapanju,

               DONIJELO JE OVU ODLUKU:

            Članak 1.
            Odobrava se potpisivanje u ime Unije Sporazuma između Sjedinjenih Američkih Država i Europske unije o dodjeli Sjedinjenim Državama udjela u carinskoj kvoti za visokokvalitetnu govedinu iz Revidiranog Memoranduma o razumijevanju u vezi s uvozom goveđeg mesa životinja koje nisu tretirane određenim hormonima za poticanje rasta i povećanim carinama koje Sjedinjene Države primjenjuju na određene proizvode Europske unije (2014.), podložno sklapanju navedenog Sporazuma (2).

            Članak 2.
            Predsjednika Vijeća ovlašćuje se da odredi jednu ili više osoba ovlaštenih za potpisivanje Sporazuma u ime Unije.

            Članak 3.
            Ova Odluka stupa na snagu na dan donošenja.

            Sastavljeno u Bruxellesu 15. srpnja 2019.

                  Za Vijeće

                  Predsjednik

               J. LEPPÄ

            (1)  Uredba Vijeća (EZ) br. 617/2009 od 13. srpnja 2009. o otvaranju autonomne carinske kvote za uvoz visokokvalitetne govedine (SL L 182, 15.7.2009., str. 1.).

            (2)  Tekst Sporazuma objavit će se zajedno s odlukom o njegovu sklapanju.


title: Odluka Vijeća (EU) 2019/1317 od 18. srpnja 2019. o stajalištu koje treba zauzeti u ime Europske unije u okviru Zajedničkog odbora osnovanog Sporazumom o gospodarskom partnerstvu između Europske unije i Japana u pogledu uspostave popisa arbitara

text:
                  5.8.2019

                  HR

                  Službeni list Europske unije

                  L 205/12

         ODLUKA VIJEĆA (EU) 2019/1317
         od 18. srpnja 2019.
         o stajalištu koje treba zauzeti u ime Europske unije u okviru Zajedničkog odbora osnovanog Sporazumom o gospodarskom partnerstvu između Europske unije i Japana u pogledu uspostave popisa arbitara
         VIJEĆE EUROPSKE UNIJE,
         uzimajući u obzir Ugovor o funkcioniranju Europske unije, a posebno njegov članak 207. stavak 4. prvi podstavak u vezi s člankom 218. stavkom 9.,
         uzimajući u obzir prijedlog Europske komisije,
         budući da:

                     (1)

                     Sporazum o gospodarskom partnerstvu između Europske unije i Japana (1) („Sporazum”) Unija je sklopila 20. prosinca 2018. Odlukom Vijeća (EU) 2018/1907 (2), a stupio je na snagu 1. veljače 2019. U skladu s člankom 22.1. stavkom 4. Sporazuma Zajednički odbor treba osigurati uredno i učinkovito funkcioniranje Sporazuma.

                     (2)

                     Člankom 21.9. stavkom 1. predviđeno je da Zajednički odbor na prvom sastanku treba uspostaviti popis od najmanje devet osoba koje su voljne i mogu obavljati funkciju arbitra. U skladu s člankom 22.2. stavkom 3. Sporazuma odluke Zajedničkog odbora mogu se donijeti i pisanim putem.

                     (3)

                     Primjereno je utvrditi stajalište koje treba zauzeti u ime Unije u okviru Zajedničkog odbora jer će odluka o uspostavi popisa arbitara biti obvezujuća za Uniju.

                     (4)

                     Stajalište Unije u okviru Zajedničkog odbora trebalo bi se stoga temeljiti na priloženom nacrtu odluke,

               DONIJELO JE OVU ODLUKU:

            Članak 1.
            Stajalište koje treba zauzeti u ime Unije u okviru Zajedničkog odbora osnovanog Sporazumom o gospodarskom partnerstvu između Europske unije i Japana u pogledu uspostave popisa arbitara temelji se na nacrtu odluke Zajedničkog odbora priloženom ovoj Odluci.

            Članak 2.
            Ova Odluka stupa na snagu na dan donošenja.

            Sastavljeno u Bruxellesu 18. srpnja 2019.

                  Za Vijeće

                  Predsjednica

               T. TUPPURAINEN

            (1)  SL L 330, 27.12.2018., str. 3.

            (2)  Odluka Vijeća (EU) 2018/1907 od 20. prosinca 2018. o sklapanju Sporazuma o gospodarskom partnerstvu između Europske unije i Japana (SL L 330, 27.12.2018., str. 1.).

            NACRT
            ODLUKA br. …/2019 ZAJEDNIČKOG ODBORA U OKVIRU SPORAZUMA O GOSPODARSKOM PARTNERSTVU IZMEĐU EUROPSKE UNIJE I JAPANA
            od …
            o uspostavi popisa osoba koje su voljne i mogu obavljati funkciju arbitra
            ZAJEDNIČKI ODBOR,
            uzimajući u obzir Sporazum o gospodarskom partnerstvu između Europske unije i Japana, potpisan u Tokiju 17. srpnja 2018., a posebno njegov članak 21.9. stavak 1. i članak 22.2. stavak 3.,
            DONIO JE OVU ODLUKU:

               Članak 1.
               Popis osoba koje su voljne i mogu obavljati funkciju arbitra uspostavlja se kako je naveden u Prilogu.

               Članak 2.
               Ova Odluka stupa na snagu na dan donošenja.

               Sastavljeno u …

                     Za Zajednički odbor

                     Ministar vanjskih poslova Japana

                     Predstavnik EU-a

               PRILOG

                  Popis arbitara iz članka 21.9. stavka 1. Sporazuma

               Arbitri koje je predložila Europska unija

                           1.

                           Pieter Jan KUIJPER

                           2.

                           Laurence BOISSON DE CHAZOURNES

                           3.

                           Giorgio SACERDOTI

                           4.

                           Hélène RUIZ FABRI

                     Arbitri koje je predložio Japan

                           1.

                           Akio SHIMIZU

                           2.

                           Ichiro ARAKI

                           3.

                           Shotaro OSHIMA

                           4.

                           Kozo KAWAI

                           5.

                           Hironobu SAKAI

                     Predsjednici

                           1.

                           Merit JANOW (Sjedinjene Američke Države)

                           2.

                           David UNTERHALTER (Južna Afrika)

                           3.

                           Christian HÄBERLI (Švicarska)

                           4.

                           Armand DE MESTRAL (Kanada)

                           5.

                           William DAVEY (Sjedinjene Američke Države)

                           6.

                           Jennifer A. HILLMAN (Sjedinjene Američke Države)


title: Odluka Vijeća (ZVSP) 2019/1340 od 8. kolovoza 2019. o imenovanju posebnog predstavnika Europske unije u Bosni i Hercegovini

text:
                  9.8.2019

                  HR

                  Službeni list Europske unije

                  L 209/10

         ODLUKA VIJEĆA (ZVSP) 2019/1340
         od 8. kolovoza 2019.
         o imenovanju posebnog predstavnika Europske unije u Bosni i Hercegovini
         VIJEĆE EUROPSKE UNIJE,
         uzimajući u obzir Ugovor o Europskoj uniji, a posebno njegov članak 33. i članak 31. stavak 2.,
         uzimajući u obzir prijedlog Visokog predstavnika Unije za vanjske poslove i sigurnosnu politiku,
         budući da:

                     (1)

                     Vijeće je 19. siječnja 2015. donijelo Odluku (ZVSP) 2015/77 (1) o imenovanju g. Lars-Gunnara WIGEMARKA posebnim predstavnikom Europske unije (PPEU) u Bosni i Hercegovini. Mandat PPEU-a istječe 31. kolovoza 2019.

                     (2)

                     G. Johanna Sattlera trebalo bi imenovati PPEU-om u Bosni i Hercegovini za razdoblje od 1. rujna 2019. do 31. kolovoza 2021.

                     (3)

                     PPEU će provoditi svoj mandat u kontekstu situacije koja se može pogoršati i koja bi mogla ugroziti ostvarenje ciljeva vanjskog djelovanja Unije kako su određeni u članku 21. Ugovora,

               DONIJELO JE OVU ODLUKU:

            Članak 1.
            Posebni predstavnik Europske unije
            G. Johanna Sattlera imenuje se posebnim predstavnikom Europske unije u Bosni i Hercegovini za razdoblje od 1. rujna 2019. do 31. kolovoza 2021. Vijeće može donijeti odluku o ranijem završetku mandata PPEU-a na temelju procjene Političkog i sigurnosnog odbora (PSO) i prijedloga Visokog predstavnika Unije za vanjske poslove i sigurnosnu politiku (VP).

            Članak 2.
            Ciljevi politike

               1.   Mandat PPEU-a temelji se na sljedećim ciljevima politike Europske unije u Bosni i Hercegovini (BiH):

                           (a)

                           kontinuiranom napretku u procesu stabilizacije i pridruživanja;

                           (b)

                           osiguravanju stabilne, održive, mirne, višeetničke i ujedinjene BiH koja mirno surađuje sa svojim susjedima; i

                           (c)

                           osiguravanju da je BiH nepovratno na putu prema članstvu u Uniji, slijedom objave Mišljenja Komisije o zahtjevu Bosne i Hercegovine za članstvo u Europskoj uniji 29. svibnja 2019.

               2.   Unija će također nastaviti podupirati provedbu Općeg okvirnog sporazuma za mir u BiH.

            Članak 3.
            Mandat
            Kako bi se ostvarili ciljevi politike, PPEU ima sljedeći mandat:

                        (a)

                        ponuditi savjete Unije i olakšavati politički proces, posebno promicanjem dijaloga između različitih razina vlasti;

                        (b)

                        osigurati dosljednost i koherentnost djelovanja Unije;

                        (c)

                        olakšati napredak u političkim, gospodarskim i Unijinim prioritetima, posebno poticanjem daljnjeg rada na mehanizmu koordinacije o pitanjima Unije i kontinuiranoj provedbi Europskog programa reformi;

                        (d)

                        podupirati domaće napore koji su u skladu s europskim standardima kako bi se osiguralo da se rezultati izbora mogu provesti;

                        (e)

                        pratiti i savjetovati izvršna i zakonodavna tijela na svim razinama vlasti u BiH te surađivati s tijelima i političkim strankama u BiH;

                        (f)

                        osigurati provedbu napora Unije u cijelom nizu aktivnosti u području vladavine prava i reformi sigurnosnog sektora, promicati cjelokupnu koordinaciju napora Unije u rješavanju problema organiziranog kriminala, korupcije i terorizma te pružati lokalne političke smjernice za te napore te, u tom kontekstu, prema potrebi VP-u i Komisiji davati procjene i savjete;

                        (g)

                        pružati podršku pojačanoj i djelotvornijoj povezanosti između kaznenog pravosuđa i policije u BiH kao i inicijativama čiji je cilj jačanje učinkovitosti i nepristranosti pravosudnih institucija, a posebno strukturiranom dijalogu o pravosuđu;

                        (h)

                        ne dovodeći u pitanje vojni zapovjedni lanac, ponuditi zapovjedniku snaga EU-a političke smjernice za vojna pitanja s lokalnom političkom dimenzijom, a posebno u vezi s osjetljivim operacijama, te za odnose s lokalnim tijelima i lokalnim medijima; savjetovati se sa zapovjednikom snaga EU-a prije poduzimanja političkog djelovanja koje može imati utjecaj na sigurnosnu situaciju i koordinirati se u pogledu koherentnih poruka za lokalna tijela i druge međunarodne organizacije; doprinositi savjetovanjima o Strateškom preispitivanju EUFOR-a/ALTHEA-e;

                        (i)

                        koordinirati napore Unije za informiranje javnosti u BiH o pitanjima u vezi s Unijom i provoditi te napore;

                        (j)

                        promicati proces integracije u Uniju ciljanom javnom diplomacijom i Unijinim aktivnostima informiranja koje su osmišljene za osiguravanje šireg razumijevanja i potpore javnosti BiH u vezi s pitanjima koja su povezana s Unijom, među ostalim suradnjom s lokalnim akterima civilnog društva;

                        (k)

                        doprinositi razvoju i učvršćivanju poštovanja ljudskih prava i temeljnih sloboda u BiH u skladu s politikom EU-a o ljudskim pravima i smjernicama EU-a o ljudskim pravima;

                        (l)

                        ostvariti dijalog s odgovarajućim tijelima BiH u pogledu njihove pune suradnje s Međunarodnim rezidualnim mehanizmom za kaznene sudove (International Residual Mechanism for Criminal Tribunals);

                        (m)

                        u skladu s procesom integracije u Uniju, savjetovati, pomagati, olakšavati i pratiti politički dijalog o potrebnim ustavnim i relevantnim zakonodavnim promjenama;

                        (n)

                        održavati bliske kontakte i bliska savjetovanja s visokim predstavnikom UN-a u BiH i drugim relevantnim međunarodnim organizacijama koje djeluju u zemlji; u tom kontekstu, obavješćivati Vijeće o raspravama na terenu u pogledu međunarodne prisutnosti u zemlji, između ostalog s Uredom visokog predstavnika UN-a u BiH;

                        (o)

                        prema potrebi, pružati savjete VP-u u vezi s fizičkim ili pravnim osobama protiv kojih bi se s obzirom na situaciju u BiH mogle odrediti mjere ograničavanja;

                        (p)

                        ne dovodeći u pitanje važeće zapovjedne lance, pomagati osigurati da se svi instrumenti Unije na terenu primjenjuju koherentno radi postizanja ciljeva politike Unije.

            Članak 4.
            Provedba mandata

               1.   PPEU je odgovoran za provedbu mandata i djeluje pod nadležnošću VP-a.

               2.   PSO održava blisku povezanost s PPEU-om i glavna je točka PPEU-a za kontakt s Vijećem. PSO pruža PPEU-u strateško vodstvo i političko usmjerenje u okviru mandata, ne dovodeći u pitanje ovlasti VP-a.

               3.   PPEU djeluje u bliskoj koordinaciji s Europskom službom za vanjsko djelovanje (ESVD) i njezinim relevantnim odjelima.

            Članak 5.
            Financiranje

               1.   Financijski referentni iznos namijenjen pokrivanju rashoda povezanih s mandatom PPEU-a za razdoblje od 1. rujna 2019. do 31. kolovoza 2021. iznosi 13 700 000 EUR.

               2.   Rashodima se upravlja u skladu s postupcima i pravilima koji se primjenjuju na opći proračun Unije. Sudjelovanje fizičkih i pravnih osoba u dodjeli ugovorâ o javnoj nabavi od strane PPEU-a otvoreno je bez ograničenjâ. Osim toga, pravilo o podrijetlu ne primjenjuje se na robu koju kupuje PPEU.

               3.   Upravljanje rashodima uređuje se ugovorom između PPEU-a i Komisije. PPEU za sve rashode odgovara Komisiji.

            Članak 6.
            Ustrojavanje i sastav tima

               1.   PPEU je odgovoran za ustrojavanje tima u granicama svojeg mandata i odgovarajućih raspoloživih financijskih sredstava. Tim mora posjedovati stručno znanje o specifičnim pitanjima politika, u skladu s potrebama mandata. PPEU o sastavu tima odmah obavješćuje Vijeće i Komisiju.

               2.   Države članice, institucije Unije i ESVD mogu predložiti upućivanje osoblja na rad kod PPEU-a. Plaće takvog upućenog osoblja pokriva dotična država članica, dotična institucija Unije odnosno ESVD. Stručnjaci koje su države članice uputile u institucije Unije ili u ESVD također mogu biti raspoređeni na rad kod PPEU-a. Međunarodno ugovorno osoblje mora imati državljanstvo države članice.

               3.   Sve upućeno osoblje ostaje pod administrativnom nadležnošću države članice koja ga upućuje, institucije Unije koja ga upućuje ili ESVD-a te izvršava svoje dužnosti i djeluje u interesu mandata PPEU-a.

            Članak 7.
            Povlastice i imuniteti PPEU-a i osoblja PPEU-a
            Povlastice, imuniteti i dodatna jamstva potrebna za ispunjenje i neometano funkcioniranje misije PPEU-a i članova osoblja PPEU-a prema potrebi se usuglašavaju sa strankama domaćinima. Države članice i ESVD u tu svrhu osiguravaju svu potrebnu potporu.

            Članak 8.
            Sigurnost klasificiranih podataka EU-a
            PPEU i članovi tima PPEU-a poštuju sigurnosna načela i minimalne standarde utvrđene Odlukom Vijeća 2013/488/EU (2).

            Članak 9.
            Pristup informacijama i logistička potpora

               1.   Države članice, Komisija i Glavno tajništvo Vijeća osiguravaju PPEU-u pristup svim relevantnim informacijama.

               2.   Delegacija Unije i/ili države članice, prema potrebi, pružaju logističku potporu u regiji.

            Članak 10.
            Sigurnost
            U skladu s politikom Unije o sigurnosti osoblja koje je raspoređeno izvan Unije u operativnom svojstvu u okviru glave V. Ugovora, PPEU, u skladu s mandatom PPEU-a i sigurnosnom situacijom na području nadležnosti, poduzima sve razumno izvedive mjere za sigurnost svega osoblja za koje je PPEU izravno nadležan, posebno tako da:

                        (a)

                        uspostavlja specifičan sigurnosni plan na temelju smjernica ESVD-a, koji uključuje specifične mjere za fizičku zaštitu, za organizacijsku sigurnost i za sigurnost postupaka, kojima se uređuje upravljanje sigurnim kretanjem osoblja prema području nadležnosti i unutar njega, kao i upravljanje situacijama u kojima je ugrožena sigurnost, te koji sadržava plan za krizne situacije i plan evakuacije;

                        (b)

                        osigurava pokrivenost osiguranjem od visokog rizika za sve osoblje koje je raspoređeno izvan Unije, u skladu s uvjetima na području nadležnosti;

                        (c)

                        osigurava da svi članovi tima PPEU-a koje treba rasporediti izvan Unije, uključujući lokalno ugovorno osoblje, dobiju odgovarajuće sigurnosno osposobljavanje prije dolaska ili pri dolasku na područje nadležnosti, na temelju stupnjeva rizika koje za to područje određuje ESVD;

                        (d)

                        osigurava provedbu svih dogovorenih preporuka koje su pripremljene na temelju redovitih sigurnosnih procjena te za Vijeće, VP-a i Komisiju priprema pisana izvješća o provedbi tih preporuka i o ostalim sigurnosnim pitanjima u okviru izvješća o napretku i izvješća o provedbi mandata.

            Članak 11.
            Izvještavanje
            PPEU redovito podnosi izvješća VP-u i PSO-u. PPEU također prema potrebi izvješćuje radne skupine Vijeća. Redovita izvješća šalju se putem mreže COREU. PPEU može podnositi izvješća Vijeću za vanjske poslove. U skladu s člankom 36. Ugovora PPEU može sudjelovati u informiranju Europskog parlamenta.

            Članak 12.
            Koordinacija

               1.   PPEU doprinosi jedinstvu, dosljednosti i učinkovitosti djelovanja Unije te pomaže osigurati da se svi instrumenti Unije i djelovanja država članica dosljedno koriste radi postizanja ciljeva politike Unije. Aktivnosti PPEU-a koordiniraju se s aktivnostima Komisije te aktivnostima ostalih PPEU-ova koji djeluju u regiji, prema potrebi. PPEU održava redovite informativne sastanke za misije država članica i delegacije Unije.

               2.   Na terenu se održava bliska veza sa šefovima delegacija Unije u regiji i šefovima misija država članica. Oni ulažu sve napore kako bi pomogli PPEU-u u provedbi mandata. PPEU također surađuje s međunarodnim i regionalnim akterima na terenu, a posebno održava blisku koordinaciju s visokim predstavnikom UN-a u BiH.

               3.   U potporu operacijama Unije za upravljanje krizama, PPEU s ostalim akterima Unije koji su prisutni na terenu, poboljšava širenje i razmjenu informacija između tih aktera Unije s ciljem postizanja visokog stupnja zajedničke osviještenosti o situaciji i zajedničke procjene situacije.

            Članak 13.
            Pomoć u vezi sa zahtjevima
            PPEU i osoblje PPEU-a pružaju pomoć u pribavljanju elemenata za odgovor na bilo koje zahtjeve i obveze koji proizlaze iz mandata prethodnih PPEU-ova u BiH te u tu svrhu osiguravaju administrativnu pomoć i pristup relevantnim spisima.

            Članak 14.
            Preispitivanje
            Provedba ove Odluke i njezina usklađenost s ostalim doprinosima Unije u regiji redovito se preispituju. Svake godine PPEU do kraja listopada podnosi Vijeću, VP-u i Komisiji izvješće o napretku, a do kraja svibnja iscrpno izvješće o provedbi mandata.

            Članak 15.
            Stupanje na snagu
            Ova Odluka stupa na snagu na dan donošenja.
            Primjenjuje se od 1. rujna 2019.

            Sastavljeno u Bruxellesu 8. kolovoza 2019.

                  Za Vijeće

                  Predsjednica

               T. TUPPURAINEN

            (1)  Odluka Vijeća (ZVSP) 2015/77 od 19. siječnja 2015. o imenovanju posebnog predstavnika Europske unije u Bosni i Hercegovini (SL L 13, 20.1.2015., str. 7.).

            (2)  Odluka Vijeća 2013/488/EU od 23. rujna 2013. o sigurnosnim propisima za zaštitu klasificiranih podataka EU-a (SL L 274, 15.10.2013., str. 1.).


title: Odluka Vijeća (ZVSP) 2019/1341 od 8. kolovoza 2019. o ažuriranju popisa osoba, skupina i subjekata na koje se primjenjuju članci 2., 3. i 4. Zajedničkog stajališta 2001/931/ZVSP o primjeni posebnih mjera u borbi protiv terorizma i o stavljanju izvan snage Odluke (ZVSP) 2019/25

text:
                  9.8.2019

                  HR

                  Službeni list Europske unije

                  L 209/15

         ODLUKA VIJEĆA (ZVSP) 2019/1341
         od 8. kolovoza 2019.
         o ažuriranju popisa osoba, skupina i subjekata na koje se primjenjuju članci 2., 3. i 4. Zajedničkog stajališta 2001/931/ZVSP o primjeni posebnih mjera u borbi protiv terorizma i o stavljanju izvan snage Odluke (ZVSP) 2019/25
         VIJEĆE EUROPSKE UNIJE,
         uzimajući u obzir Ugovor o Europskoj uniji, a posebno njegov članak 29.,
         uzimajući u obzir prijedlog Visokog predstavnika Unije za vanjske poslove i sigurnosnu politiku,
         budući da:

                     (1)

                     Vijeće je 27. prosinca 2001. donijelo Zajedničko stajalište 2001/931/ZVSP (1).

                     (2)

                     Vijeće je 8. siječnja 2019. donijelo Odluku (ZVSP) 2019/25 (2) o ažuriranju popisa osoba, skupina i subjekata na koje se primjenjuju članci 2., 3. i 4. Zajedničkog stajališta 2001/931/ZVSP („popis”).

                     (3)

                     U skladu s člankom 1. stavkom 6. Zajedničkog stajališta 2001/931/ZVSP, potrebno je redovito preispitivati imena osoba, skupina i subjekata navedenih na popisu kako bi se osiguralo postojanje razloga za zadržavanje imena na popisu.

                     (4)

                     U ovoj je Odluci naveden rezultat preispitivanja koje je Vijeće provelo u vezi s osobama, skupinama i subjektima na koje se primjenjuju članci 2., 3. i 4. Zajedničkog stajališta 2001/931/ZVSP.

                     (5)

                     Vijeće se uvjerilo u to da su nadležna tijela, kako su navedena u članku 1. stavku 4. Zajedničkog stajališta 2001/931/ZVSP, donijela odluke u pogledu svih osoba, skupina i subjekata navedenih na popisu o tome da su bili uključeni u teroristička djela u smislu članka 1. stavaka 2. i 3. Zajedničkog stajališta 2001/931/ZVSP. Vijeće je također zaključilo da bi se na osobe, skupine i subjekte na koje se primjenjuju članci 2., 3. i 4. Zajedničkog stajališta 2001/931/ZVSP trebale i dalje primjenjivati posebne mjere ograničavanja predviđene u tim člancima.

                     (6)

                     Popis bi trebalo na odgovarajući način ažurirati, a Odluku (ZVSP) 2019/25 trebalo bi staviti izvan snage,

               DONIJELO JE OVU ODLUKU:

            Članak 1.
            Popis osoba, skupina i subjekata na koje se primjenjuju članci 2., 3. i 4. Zajedničkog stajališta 2001/931/ZVSP naveden je u Prilogu ovoj Odluci.

            Članak 2.
            Odluka (ZVSP) 2019/25 stavlja se izvan snage.

            Članak 3.
            Ova Odluka stupa na snagu sljedećeg dana od dana objave u Službenom listu Europske unije.

            Sastavljeno u Bruxellesu 8. kolovoza 2019.

                  Za Vijeće

                  Predsjednica

               T. TUPPURAINEN

            (1)  Zajedničko stajalište Vijeća 2001/931/ZVSP od 27. prosinca 2001. o primjeni posebnih mjera u borbi protiv terorizma (SL L 344, 28.12.2001., str. 93.).

            (2)  Odluka Vijeća (ZVSP) 2019/25 od 8. siječnja 2019. o izmjeni i ažuriranju popisa osoba, skupina i subjekata na koje se primjenjuju članci 2., 3. i 4. Zajedničkog stajališta 2001/931/ZVSP o primjeni posebnih mjera u borbi protiv terorizma i o stavljanju izvan snage Odluke (ZVSP) 2018/1084 (SL L 6, 9.1.2019., str. 6.).

            PRILOG
            POPIS OSOBA, SKUPINA I SUBJEKATA IZ ČLANKA 1.
            I.   OSOBE

                        1.

                        ABDOLLAHI Hamed (također poznat kao Mustafa Abdullahi), rođen 11.8.1960. u Iranu. Putovnica: D9004878.

                        2.

                        AL-NASSER, Abdelkarim Hussein Mohamed, rođen u Al Ihsi (Saudijska Arabija), državljanin Saudijske Arabije.

                        3.

                        AL YACOUB, Ibrahim Salih Mohammed, rođen 16.10.1966. u Tarutu (Saudijska Arabija), državljanin Saudijske Arabije.

                        4.

                        ARBABSIAR Manssor (također poznat kao Mansour Arbabsiar), rođen 6.3.1955. ili 15.3.1955. u Iranu. Državljanin Irana i SAD-a. Putovnica: C2002515 (Iran); Putovnica: 477845448 (SAD). Br. nacionalne osobne isprave: 07442833, vrijedi do 15.3.2016. (vozačka dozvola SAD-a).

                        5.

                        ASADI Assadollah, rođen 22.12.1971. u Teheranu (Iran), državljanin Irana. Broj iranske diplomatske putovnice: D9016657.

                        6.

                        BOUYERI, Mohammed (također poznat kao Abu ZUBAIR, također poznat kao SOBIAR, također poznat kao Abu ZOUBAIR), rođen 8.3.1978. u Amsterdamu (Nizozemska).

                        7.

                        EL HAJJ, Hassan Hassan, rođen 22.3.1988. u Zaghdraiyi, okrug Sidon, Libanon, državljanin Kanade. Broj putovnice: JX446643 (Kanada).

                        8.

                        HASHEMI MOGHADAM Saeid, rođen 6.8.1962. u Teheranu (Iran), državljanin Irana. Broj putovnice: D9016290, valjana do 4.2.2019.

                        9.

                        IZZ-AL-DIN, Hasan (također poznat kao GARBAYA, Ahmed; također poznat kao SA-ID; također poznat kao SALWWAN, Samir), rođen 1963. u Libanonu, državljanin Libanona.

                        10.

                        MELIAD, Farah, rođen 5.11.1980. u Sydneyju (Australija), državljanin Australije. Broj putovnice: M2719127 (Australija).

                        11.

                        MOHAMMED, Khalid Shaikh (također poznat kao ALI, Salem, također poznat kao BIN KHALID, Fahd Bin Adballah, također poznat kao HENIN, Ashraf Refaat Nabith, također poznat kao WADOOD, Khalid Adbul), rođen 14.4.1965. ili 1.3.1964. u Pakistanu, broj putovnice 488555.

                        12.

                        ȘANLI, Dalokay (također poznat kao Sinan), rođen 13.10.1976. u Pülümüru (Turska).

                        13.

                        SHAHLAI Abdul Reza (također poznat kao Abdol Reza Shala'i, također poznat kao Abd-al Reza Shalai, također poznat kao Abdorreza Shahlai, također poznat kao Abdolreza Shahla'i, također poznat kao Abdul-Reza Shahlaee, također poznat kao Hajj Yusef, također poznat kao Haji Yusif, također poznat kao Hajji Yasir, također poznat kao Hajji Yusif, također poznat kao Yusuf Abu-al-Karkh), rođen oko 1957. u Iranu. Adrese: (1) Kermanshah, Iran, (2) Vojna baza Mehran, provincija Ilam, Iran.

                        14.

                        SHAKURI Ali Gholam, rođen oko 1965. u Teheranu, Iran.

                        15.

                        SOLEIMANI Qasem (također poznat kao Ghasem Soleymani, također poznat kao Qasmi Sulayman, također poznat kao Qasem Soleymani, također poznat kao Qasem Solaimani, također poznat kao Qasem Salimani, također poznat kao Qasem Solemani, također poznat kao Qasem Sulaimani, također poznat kao Qasem Sulemani), rođen 11.3.1957. u Iranu. Državljanin Irana. Putovnica: 008827 (iranska diplomatska putovnica), izdana 1999. Čin: general bojnik.

                  II.   SKUPINE I SUBJEKTI

                        1.

                        „Abu Nidal Organisation” (Organizacija Abu Nidal) – „ANO” (također poznata kao „Fatah Revolutionary Council” (Revolucionarno vijeće Fataha), također poznata kao „Arab Revolutionary Brigades” (Arapske revolucionarne brigade), također poznata kao „Black September” (Crni rujan), također poznata kao „Revolutionary Organisation of Socialist Muslims” (Revolucionarna organizacija socijalističkih muslimana)).

                        2.

                        „Al-Aqsa Martyrs' Brigade” (Brigada mučenika Al-Aqse).

                        3.

                        „Al-Aqsa e.V.”.

                        4.

                        „Babbar Khalsa”.

                        5.

                        „Communist Party of the Philippines” (Komunistička partija Filipina), uključujući „New People's Army” (Nova narodna vojska) – „NPA”, Filipini.

                        6.

                        „Directorate for Internal Security of the Iranian Ministry for Intelligence and Security” (Uprava za unutarnju sigurnost iranskog Ministarstva obavještajne djelatnosti i sigurnosti).

                        7.

                        „Gama'a al Islamiyya” (također poznata kao „Al-Gama'a al-Islamiyya”) („Islamic Group” (Islamska skupina) – „IG”).

                        8.

                        „İslami Büyük Doğu Akıncılar Cephesi” – „IBDA-C” („Great Islamic Eastern Warriors Front”) (Fronta ratnika velikog islamskog istoka).

                        9.

                        „Hamas”, uključujući „Hamas-Izz al-Din al-Qassem”.

                        10.

                        „Hizballah Military Wing” (Vojno krilo Hezbolaha) (također poznato kao „Hezbollah Military Wing”, također poznato kao „Hizbullah Military Wing”, također poznato kao „Hizbollah Military Wing”, također poznato kao „Hezballah Military Wing”, također poznato kao „Hisbollah Military Wing”, također poznato kao „Hizbu'llah Military Wing”, također poznato kao „Hizb Allah Military Wing”, također poznato kao „Jihad Council” (Vijeće džihada) (kao i sve jedinice koje su mu podređene, uključujući Organizaciju za vanjsku sigurnost)).

                        11.

                        „Hizbul Mujahideen” — „HM”.

                        12.

                        „Khalistan Zindabad Force” (Snage Khalistan Zindabad) – „KZF”.

                        13.

                        „Kurdistan Workers' Party” (Kurdistanska radnička stranka) – „PKK” (također poznata kao „KADEK”, također poznata kao „KONGRA-GEL”).

                        14.

                        „Liberation Tigers of Tamil Eelam” (Oslobodilački tigrovi tamilskog Eelama) – „LTTE”.

                        15.

                        „Ejército de Liberación Nacional” („National Liberation Army”) (Nacionalna oslobodilačka vojska).

                        16.

                        „Palestinian Islamic Jihad” (Palestinski islamski džihad) – „PIJ”.

                        17.

                        „Popular Front for the Liberation of Palestine” (Narodna fronta za oslobođenje Palestine) – „PFLP”.

                        18.

                        „Popular Front for the Liberation of Palestine – General Command” (Narodna fronta za oslobođenje Palestine – Glavni stožer) (također poznata kao „PFLP – General Command” (PFLP – Glavni stožer)).

                        19.

                        „Devrimci Halk Kurtuluș Partisi-Cephesi” – „DHKP/C” (također poznata kao „Devrimci Sol”) („Revolutionary Left”) (Revolucionarna ljevica), (također poznata kao „Dev Sol”) („Revolutionary People's Liberation Army/Front/Party”) (Narodna oslobodilačka revolucionarna vojska/fronta/stranka).

                        20.

                        „Sendero Luminoso” – „SL” („Shining Path”) (Osvijetljeni put).

                        21.

                        „Teyrbazen Azadiya Kurdistan” – „TAK” (također poznata kao „Kurdistan Freedom Falcons” (Kurdistanski sokoli slobode), također poznata kao „Kurdistan Freedom Hawks” (Kurdistanski jastrebovi slobode)).


Odluka Komisije od 29/03/2019 u kojoj se određuje koncentracija kompatibilna sa zajedničkim tržištem (Predmet br. COMP/M.9195 - Great-West Lifeco / Hammerson plc / Swords Pavilions) prema Uredbi Vijeća (EZ) br. 139/2004 (Vjerodostojan je samo tekst na engleskom jeziku)


Odluka Komisije od 02/07/2019 u kojoj se određuje koncentracija kompatibilna sa zajedničkim tržištem (Predmet br. COMP/M.9353 - Advent International Corporation / Evonik Industries AG) prema Uredbi Vijeća (EZ) br. 139/2004 (Vjerodostojan je samo tekst na engleskom jeziku)


title: Odluka Vijeća (EU) 2019/1575 od 16. rujna 2019. o izmjeni Odluke 1999/70/EZ o vanjskim revizorima nacionalnih središnjih banaka u pogledu vanjskih revizora Bank Ċentrali ta' Malta/Central Bank of Malta

text:
                  23.9.2019

                  HR

                  Službeni list Europske unije

                  L 243/4

         ODLUKA VIJEĆA (EU) 2019/1575
         od 16. rujna 2019.
         o izmjeni Odluke 1999/70/EZ o vanjskim revizorima nacionalnih središnjih banaka u pogledu vanjskih revizora Bank Ċentrali ta' Malta/Central Bank of Malta
         VIJEĆE EUROPSKE UNIJE,
         uzimajući u obzir Protokol br. 4 o Statutu Europskog sustava središnjih banaka i Europske središnje banke, koji je priložen Ugovoru o Europskoj uniji i Ugovoru o funkcioniranju Europske unije, a posebno njegov članak 27.1.,
         uzimajući u obzir Preporuku Europske središnje banke od 25. srpnja 2019. Vijeću Europske unije o vanjskim revizorima središnje banke Central Bank of Malta (ESB/2019/24) (1),
         budući da:

                     (1)

                     Reviziju financijskih izvještaja Europske središnje banke (ESB) i nacionalnih središnjih banaka država članica čija je valuta euro trebaju obaviti neovisni vanjski revizori koje preporučuje Upravno vijeće ESB-a, a odobrava Vijeće Europske unije.

                     (2)

                     Mandat vanjskih revizora Bank Ċentrali ta' Malta/Central Bank of Malta, PricewaterhouseCoopers, istekao je nakon revizije za financijsku godinu 2018. Stoga je potrebno imenovati vanjske revizore od financijske godine 2019.

                     (3)

                     Bank Ċentrali ta' Malta/Central Bank of Malta izabrala je KPMG za svoje vanjske revizore za financijske godine od 2019. do 2025.

                     (4)

                     Upravno vijeće ESB-a preporučilo je da se KPMG imenuje vanjskim revizorima Bank Ċentrali ta' Malta/Central Bank of Malta za financijske godine od 2019. do 2025.

                     (5)

                     Slijedom preporuke Upravnog vijeća ESB-a Odluku Vijeća 1999/70/EZ (2) trebalo bi na odgovarajući način izmijeniti,

               DONIJELO JE OVU ODLUKU:

            Članak 1.
            U članku 1. Odluke 1999/70/EZ stavak 15. zamjenjuje se sljedećim:

                  „15.   KPMG odobrava se kao vanjski revizori Bank Ċentrali ta' Malta/Central Bank of Malta za financijske godine od 2019. do 2025.”.

            Članak 2.
            Ova Odluka proizvodi učinke od dana priopćenja.

            Članak 3.
            Ova Odluka upućena je Europskoj središnjoj banci.

            Sastavljeno u Bruxellesu 16. rujna 2019.

                  Za Vijeće

                  Predsjednica

               T. TUPPURAINEN

            (1)  SL C 283, 21.8.2019., str. 1.

            (2)  Odluka Vijeća 1999/70/EZ od 25. siječnja 1999. o vanjskim revizorima nacionalnih središnjih banaka (SL L 22, 29.1.1999., str. 69.).


title: Odluka (EU) 2019/1455 Europskog parlamenta od 26. ožujka 2019. o razrješnici za izvršenje proračuna Europskog potpornog ureda za azil (EASO) za financijsku godinu 2017.

text:
               27.9.2019

               HR

               Službeni list Europske unije

               L 249/182

      ODLUKA (EU) 2019/1455 EUROPSKOG PARLAMENTA
      od 26. ožujka 2019.
      o razrješnici za izvršenje proračuna Europskog potpornog ureda za azil (EASO) za financijsku godinu 2017.
      EUROPSKI PARLAMENT,

                  —

                  uzimajući u obzir završnu godišnju računovodstvenu dokumentaciju Europskog potpornog ureda za azil za financijsku godinu 2017.,

                  —

                  uzimajući u obzir izvješće Revizorskog suda o godišnjoj računovodstvenoj dokumentaciji Europskog potpornog ureda za azil za financijsku godinu 2017., s odgovorom Ureda (1),

                  —

                  uzimajući u obzir izjavu o jamstvu (2) u pogledu pouzdanosti računovodstvene dokumentacije te zakonitosti i pravilnosti temeljnih transakcija, koju je podnio Revizorski sud za financijsku godinu 2017., u skladu s člankom 287. Ugovora o funkcioniranju Europske unije,

                  —

                  uzimajući u obzir preporuku Vijeća od 12. veljače 2019. o razrješnici koju Ured treba dobiti za izvršenje proračuna za financijsku godinu 2017. (05825/2019 – C8-0098/2019),

                  —

                  uzimajući u obzir članak 319. Ugovora o funkcioniranju Europske unije,

                  —

                  uzimajući u obzir Uredbu (EU, Euratom) br. 966/2012 Europskog parlamenta i Vijeća od 25. listopada 2012. o financijskim pravilima koja se primjenjuju na opći proračun Unije i o stavljanju izvan snage Uredbe Vijeća (EZ, Euratom) br. 1605/2002 (3), a posebno njezin članak 208.,

                  —

                  uzimajući u obzir Uredbu (EU, Euratom) 2018/1046 Europskog parlamenta i Vijeća od 18. srpnja 2018. o financijskim pravilima koja se primjenjuju na opći proračun Unije, o izmjeni uredaba (EU) br. 1296/2013, (EU) br. 1301/2013, (EU) br. 1303/2013, (EU) br. 1304/2013, (EU) br. 1309/2013, (EU) br. 1316/2013, (EU) br. 223/2014, (EU) br. 283/2014 i Odluke br. 541/2014/EU te o stavljanju izvan snage Uredbe (EU, Euratom) br. 966/2012 (4), a posebno njezin članak 70.,

                  —

                  uzimajući u obzir Uredbu (EU) br. 439/2010 Europskog parlamenta i Vijeća od 19. svibnja 2010. o osnivanju Europskog potpornog ureda za azil (5), a posebno njezin članak 36.,

                  —

                  uzimajući u obzir Delegiranu uredbu Komisije (EU) br. 1271/2013 od 30. rujna 2013. o Okvirnoj financijskoj uredbi za tijela iz članka 208. Uredbe (EU, Euratom) br. 966/2012 Europskog parlamenta i Vijeća (6), a posebno njezin članak 108.,

                  —

                  uzimajući u obzir članak 94. Poslovnika i Prilog IV. Poslovniku,

                  —

                  uzimajući u obzir izvješće Odbora za proračunski nadzor i mišljenje Odbora za građanske slobode, pravosuđe i unutarnje poslove (A8-0123/2019),

         1.

            odgađa svoju Odluku o razrješnici izvršnom direktoru Europskog potpornog ureda za azil za izvršenje proračuna Ureda za financijsku godinu 2017.;

         2.

            iznosi svoje primjedbe u Rezoluciji u nastavku;

         3.

            nalaže svojem predsjedniku da ovu Odluku i Rezoluciju, koja je njezin sastavni dio, proslijedi izvršnom direktoru Europskog potpornog ureda za azil, Vijeću, Komisiji i Revizorskom sudu te da ih da na objavu u Službenom listu Europske unije (serija L).

               Predsjednik

            Antonio TAJANI

               Glavni tajnik

            Klaus WELLE

         (1)  SL C 434, 30.11.2018., str. 116.

         (2)  SL C 434, 30.11.2018., str. 116.

         (3)  SL L 298, 26.10.2012., str. 1.

         (4)  SL L 193, 30.7.2018., str. 1.

         (5)  SL L 132, 29.5.2010., str. 11.

         (6)  SL L 328, 7.12.2013., str. 42.


title: Odluka (EU) 2019/1458 Europskog parlamenta od 26. ožujka 2019. o razrješnici za izvršenje proračuna Europskog nadzornog tijela za bankarstvo (EBA) za financijsku godinu 2017.

text:
               27.9.2019

               HR

               Službeni list Europske unije

               L 249/189

      ODLUKA (EU) 2019/1458 EUROPSKOG PARLAMENTA
      od 26. ožujka 2019.
      o razrješnici za izvršenje proračuna Europskog nadzornog tijela za bankarstvo (EBA) za financijsku godinu 2017.
      EUROPSKI PARLAMENT,

                  —

                  uzimajući u obzir završnu godišnju računovodstvenu dokumentaciju Europskog nadzornog tijela za bankarstvo za financijsku godinu 2017.,

                  —

                  uzimajući u obzir izvješće Revizorskog suda o godišnjoj računovodstvenoj dokumentaciji Europskog nadzornog tijela za bankarstvo za financijsku godinu 2017., s odgovorom Nadzornog tijela (1),

                  —

                  uzimajući u obzir izjavu o jamstvu (2) u pogledu pouzdanosti računovodstvene dokumentacije te zakonitosti i pravilnosti temeljnih transakcija, koju je podnio Revizorski sud za financijsku godinu 2017., u skladu s člankom 287. Ugovora o funkcioniranju Europske unije,

                  —

                  uzimajući u obzir preporuku Vijeća od 12. veljače 2019. o razrješnici koju Nadzorno tijelo treba dobiti za izvršenje proračuna za financijsku godinu 2017. (05825/2019 – C8-0092/2019),

                  —

                  uzimajući u obzir članak 319. Ugovora o funkcioniranju Europske unije,

                  —

                  uzimajući u obzir Uredbu (EU, Euratom) br. 966/2012 Europskog parlamenta i Vijeća od 25. listopada 2012. o financijskim pravilima koja se primjenjuju na opći proračun Unije i o stavljanju izvan snage Uredbe Vijeća (EZ, Euratom) br. 1605/2002 (3), a posebno njezin članak 208.,

                  —

                  uzimajući u obzir Uredbu (EU, Euratom) 2018/1046 Europskog parlamenta i Vijeća od 18. srpnja 2018. o financijskim pravilima koja se primjenjuju na opći proračun Unije, o izmjeni uredaba (EU) br. 1296/2013, (EU) br. 1301/2013, (EU) br. 1303/2013, (EU) br. 1304/2013, (EU) br. 1309/2013, (EU) br. 1316/2013, (EU) br. 223/2014, (EU) br. 283/2014 i Odluke br. 541/2014/EU te o stavljanju izvan snage Uredbe (EU, Euratom) br. 966/2012 (4), a posebno njezin članak 70.,

                  —

                  uzimajući u obzir Uredbu (EU) br. 1093/2010 Europskog parlamenta i Vijeća od 24. studenoga 2010. o osnivanju europskog nadzornog tijela (Europskog nadzornog tijela za bankarstvo), kojom se izmjenjuje Odluka br. 716/2009/EZ i stavlja izvan snage Odluka Komisije 2009/78/EZ (5), a posebno njezin članak 64.,

                  —

                  uzimajući u obzir Delegiranu uredbu Komisije (EU) br. 1271/2013 od 30. rujna 2013. o okvirnoj financijskoj uredbi za tijela iz članka 208. Uredbe (EU, Euratom) br. 966/2012 Europskog parlamenta i Vijeća (6), a posebno njezin članak 108.,

                  —

                  uzimajući u obzir članak 94. Poslovnika i Prilog IV. Poslovniku,

                  —

                  uzimajući u obzir izvješće Odbora za proračunski nadzor i mišljenje Odbora za ekonomsku i monetarnu politiku (A8-0124/2019),

         1.

            daje razrješnicu izvršnom direktoru Europskog nadzornog tijela za bankarstvo za izvršenje proračuna Nadzornog tijela za financijsku godinu 2017.;

         2.

            iznosi svoje primjedbe u Rezoluciji u nastavku;

         3.

            nalaže svojem predsjedniku da ovu Odluku i Rezoluciju, koja je njezin sastavni dio, proslijedi izvršnom direktoru Europskog nadzornog tijela za bankarstvo, Vijeću, Komisiji i Revizorskom sudu te da ih da na objavu u Službenom listu Europske unije (serija L).

               Predsjednik

            Antonio TAJANI

               Glavni tajnik

            Klaus WELLE

         (1)  SL C 434, 30.11.2018., str. 51.

         (2)  SL C 434, 30.11.2018., str. 51.

         (3)  SL L 298, 26.10.2012., str. 1.

         (4)  SL L 193, 30.7.2018., str. 1.

         (5)  SL L 331, 15.12.2010., str. 12.

         (6)  SL L 328, 7.12.2013., str. 42.


title: Odluka (EU) 2019/1460 Europskog parlamenta od 26. ožujka 2019. o zaključenju poslovnih knjiga Europskog nadzornog tijela za bankarstvo za financijsku godinu 2017.

text:
               27.9.2019

               HR

               Službeni list Europske unije

               L 249/193

      ODLUKA (EU) 2019/1460 EUROPSKOG PARLAMENTA
      od 26. ožujka 2019.
      o zaključenju poslovnih knjiga Europskog nadzornog tijela za bankarstvo za financijsku godinu 2017.
      EUROPSKI PARLAMENT,

                  —

                  uzimajući u obzir završnu godišnju računovodstvenu dokumentaciju Europskog nadzornog tijela za bankarstvo za financijsku godinu 2017.,

                  —

                  uzimajući u obzir izvješće Revizorskog suda o godišnjoj računovodstvenoj dokumentaciji Europskog nadzornog tijela za bankarstvo za financijsku godinu 2017., s odgovorom Nadzornog tijela (1),

                  —

                  uzimajući u obzir izjavu o jamstvu (2) u pogledu pouzdanosti računovodstvene dokumentacije te zakonitosti i pravilnosti temeljnih transakcija, koju je podnio Revizorski sud za financijsku godinu 2017., u skladu s člankom 287. Ugovora o funkcioniranju Europske unije,

                  —

                  uzimajući u obzir preporuku Vijeća od 12. veljače 2019. o razrješnici koju Nadzorno tijelo treba dobiti za izvršenje proračuna za financijsku godinu 2017. (05825/2019 – C8-0092/2019),

                  —

                  uzimajući u obzir članak 319. Ugovora o funkcioniranju Europske unije,

                  —

                  uzimajući u obzir Uredbu (EU, Euratom) br. 966/2012 Europskog parlamenta i Vijeća od 25. listopada 2012. o financijskim pravilima koja se primjenjuju na opći proračun Unije i o stavljanju izvan snage Uredbe Vijeća (EZ, Euratom) br. 1605/2002 (3), a posebno njezin članak 208.,

                  —

                  uzimajući u obzir Uredbu (EU, Euratom) 2018/1046 Europskog parlamenta i Vijeća od 18. srpnja 2018. o financijskim pravilima koja se primjenjuju na opći proračun Unije, o izmjeni uredaba (EU) br. 1296/2013, (EU) br. 1301/2013, (EU) br. 1303/2013, (EU) br. 1304/2013, (EU) br. 1309/2013, (EU) br. 1316/2013, (EU) br. 223/2014, (EU) br. 283/2014 i Odluke br. 541/2014/EU te o stavljanju izvan snage Uredbe (EU, Euratom) br. 966/2012 (4), a posebno njezin članak 70.,

                  —

                  uzimajući u obzir Uredbu (EU) br. 1093/2010 Europskog parlamenta i Vijeća od 24. studenoga 2010. o osnivanju europskog nadzornog tijela (Europskog nadzornog tijela za bankarstvo), kojom se izmjenjuje Odluka br. 716/2009/EZ i stavlja izvan snage Odluka Komisije 2009/78/EZ (5), a posebno njezin članak 64.,

                  —

                  uzimajući u obzir Delegiranu uredbu Komisije (EU) br. 1271/2013 od 30. rujna 2013. o okvirnoj financijskoj uredbi za tijela iz članka 208. Uredbe (EU, Euratom) br. 966/2012 Europskog parlamenta i Vijeća (6), a posebno njezin članak 108.,

                  —

                  uzimajući u obzir članak 94. Poslovnika i Prilog IV. Poslovniku,

                  —

                  uzimajući u obzir izvješće Odbora za proračunski nadzor i mišljenje Odbora za ekonomsku i monetarnu politiku (A8-0124/2019),

         1.

            odobrava zaključenje poslovnih knjiga Europskog nadzornog tijela za bankarstvo za financijsku godinu 2017.;

         2.

            nalaže svojem predsjedniku da ovu Odluku proslijedi izvršnom direktoru Europskog nadzornog tijela za bankarstvo, Vijeću, Komisiji i Revizorskom sudu te da je da na objavu u Službenom listu Europske unije (serija L).

               Predsjednik

            Antonio TAJANI

               Glavni tajnik

            Klaus WELLE

         (1)  SL C 434, 30.11.2018., str. 51.

         (2)  SL C 434, 30.11.2018., str. 51.

         (3)  SL L 298, 26.10.2012., str. 1.

         (4)  SL L 193, 30.7.2018., str. 1.

         (5)  SL L 331, 15.12.2010., str. 12.

         (6)  SL L 328, 7.12.2013., str. 42.